دوو تۆمەتبار بەبڕێک ماددەی هۆشبەرەوە دەستگیرکران – لڤین پرێس\nدوو تۆمەتبار بەبڕێک ماددەی هۆشبەرەوە دەستگیرکران\nلە شاری سلێمانی دوو تۆمەتبار بەبڕێک ماددەی هۆشبەرەوە دەستگیرکران.\nلە ڕاگەیەنراوێکدا بەڕێوەبەرایەتی پۆلیسی پارێزگای سلێمانی، ڕایگەیاند، لە لایەن مەفرەزەکانی سریەی تایبەتی بارەگای بەڕێوەبەرایەتی پۆلیسی پارێزگای سلێمانی دوو تۆمەتبارێک بەبڕێک ماددەی هۆشبەرەوە دەستگیرکراوە.\nلە ڕاگەیەنراوەکەدا هاتووە: “لەمیانەی گەڕان و پشکنینە بەردەوامەکانی هێزەکانی پۆلیسی پارێزگای سلێمانی – سریەی تایبەتی بارەگا بۆ دەستگیرکردنی تۆمەتباران و کەسانی لەیاسا دەرچوو، دوێنێ ٢٠٢١/٦/٨، توانیان لەناو شاری سلێمانی دوو تۆمەتبار بەناوەکانی (ز، أ، ع لەدایکبووی ١٩٩١) و (م، س، ج لەدایکبووی ٢٠٠١) بەبڕێک ماددەی هۆشبەرەوە دەستگیربکەن”.\nپۆلیسی سلێمانی ئاماژەی بۆ ئەوەشکردووە کە “تۆمەتبارەکان ڕادەستی بەشی پۆلیسی نەهێشتنی تاوان کراون و لەئێستادا بەبڕیاری بەڕێز دادوەر و بەپێی ماددەی ١٤ی تایبەت بەماددە هۆشبەرەکان ڕاگیراون و لێکۆڵینەوە لەگەڵیاندا بەردەوامە”.\nلە سلێمانی سکچوون و ڕشانەوە زیادیانکردووە و هۆشداری لە کۆلێراش دەدرێت


گفتوگۆ له‌گه‌ڵ کاروان عومه‌ر کاکه‌سور….. – Denegkan\nگفتوگۆ له‌گه‌ڵ کاروان عومه‌ر کاکه‌سور…..\nbyadmin\tApril 24, 2008\tئەدەب\nكاروان عومەر كاكەسوور: تێكستی جددیی ئێمە یان بەلاوە دەنرێت، یان زۆربەی كات دەكەوێتە ژێر دەستی ئەو رەخنەیەی، كە ساڵەهایە بە سادەیی كار دەكات…\nبەشی یەكەم و دووەم………\nكاروان عومەر كاكەسوور یەكێكە لە رۆماننووس و چیرۆكنووسە جدییەكانی دوای راپەڕین و لە هەمانكاتدا یەكێكە لە نووسەرە خوێندەوارو رووناكبیرەكانی ناوەندی رووناكبیریی كوردی.\nئێمە لەم گفتوگۆیەدا چەند پرسیارێكمان ئاراستەی كاروان كاكەسوور كرد دەربارەی (پەیوەندیی واقیع و ئەدەب، كاریگەریی واقیع لەسەر ئەدەب و بەپێچەوانەوە، گرنگیی رەخنە لە ئەدەبداو رۆڵی رەخنەی كوردی، ململانێی نەوەكان و هەوڵدان بۆ سڕینەوەی یەكتر، پەیوەندیی ئایدیۆلۆژیاو سیاسەت بە ئەدەبەوەو كاریگەرییان لەسەر یەكتری،…..)، ئەویش زۆر بە وردی و قوڵییەوە وەڵامی پرسیارەكانی داوینەتەوەو كۆمەڵێك بابەتی تازەو نەگوتراوی تری وروژاندووە، كە بەهیواین لە هەلێكی تردا بچینەوە سەریان و قسەیان لەبارەوە بكەین. لەم گفتوگۆیەدا بۆمان دەردەكەوێت كاروان چەندە بەئاگایە لە ئەدەب و ئەدەبیاتی دونیاو چەندە بە وشیارییەوە دەنووسێت و چەندەش لە هەوڵ دایە بۆ فێربوون و بەئاگایی زیاتر..\n*گەلێكجار چیرۆكنووس لەكاتی نووسینی چیرۆكدا هەوڵدەدات خۆی لە واقیع بدزێتەوەو دونیایەكی تەواو خەیاڵی بخوڵقێنێت، بەڵام بەهەر شێوەیەك بێت واقیع دێتەوە نێو دەقەكەیەوەو بەشێكی لێ داگیردەكات. دەكرێت بزانین پەیوەندیی نێوان ئەدەب و واقیع بەتایبەت چیرۆك و رۆمان چییە؟\n-چیرۆكنووس خۆی لەو واقیعە دەدزێتەوە، كە نهێنییەكانی دەركەوتوون، بەڵام چەند واقیعێكی دیكەی جیاواز لە شوێنی ئەو واقیعەدا دەخوڵقێنێت و كار لەسەر پێكەوەگرێدانی ئەو واقیعانە دەكات. ئەمە یەكێكە لەو ئەركە سەرەكییانەی، كە ئەدەبی گێڕِانەوە چ چیرۆك و چ رۆمان دەیگرنە ئەستۆ. گەڕِان لە واقیعی دیكە، گەڕِانە لە شێوازی دیكەی زمان و دەربڕِین. تۆ كە ناوی لێدەنێیت خۆدزینەوە، پێموایە ئەو وشەیە پڕِ بە پێستی ئەو پڕِۆسێسەیە، چونكە واقیع زۆر تەفرەدەرە و كۆمەڵێك فێڵی خۆی هەیە، كە وا لە نووسەر بكات كەرەسەكانی ئەو بەكاربهێنێت و بیكاتە كۆپییەكی تەواوی خۆی. ئەگەر هەر واقیعێك دروستكراوی زەمەنێكی دیاریكراو بێت، ئەوە چیرۆكنووس و رۆماننووس پێویستیان بە دامەزراندنی سیستەمێكی دیكەی جیاوازی زەمەن هەیە بۆ ئەوەی ئەو واقیعە گریمانییانەی خۆیان لەناودا دابمەزرێنن. من لەگەڵ (جۆرج لۆكاچ)دا نیم، كە دەڵێت: (پێویستە رۆمان لەگەڵ مێژوو دەستپاك بێت، با كارەكتەرەكەی دروستكراو و گرێچنەكەشی لە خەیاڵەوە هێنابێت..)، نا من لەگەڵ ئەوەدا نییم، چونكە ئەو مێژووەی رۆماننووس پشتی پێ دەبەستێت، هەمان مێژوو نییە، كە مێژوونووس كاری لەناودا دەكات، بەڵكو مێژووێكە بە مەبەستی رووداوە گریمانەییەكانی خۆی دەیخوڵقێنێت، هەر لێرەشەوە من باوەڕِم نییە كاری ئەدەبی رێگایەك بێت بۆ گێڕِانەوەی خوێنەر بۆ ناو واقیعێكی دیاریكراو، بەڵكو پێموایە ئاشناكردنیەتی بە پرسیاری ئەو واقیعانەی، كە لەسەر ئاستەكانی زمان و ئیستاتیكادا بەلای نووسەریشەوە نوێن، كاتێكیش دەڵێین واقیع، ئەوا رووبەڕِووی چەمكێكی تەمومژاوی دەبینەوە، بەوەی واقیع زۆر شت دەگرێتەوە، وەكو شوێن، كات، مرۆڤ و ترادیسۆنەكان، كە هەر یەك لەوانەش تایبەتمەندێتیی خۆیان هەیە. پەیوەندیی كارەكتەرو واقیعیش چ لەسەر ئاستی سایكۆلۆژی و چ لەسەر ئاستی كۆمەڵایەتی لە رێگای زمانەوە پێكدێت، چونكە پرۆسێسی بیركردنەوە بەبێ زمان هەر لە بنەڕِەتەوە نایەتە كایەوە. كەواتە زمان جۆرو شێوازی ئەو پەیوەندییەی نێوان تاك و كۆ لەلایەك و تاك و مێژوو لەلایەكی دیكەوە دیاری دەكات. دەكرێت هەر لەژێر رۆشنایی پرسیارەكەی تۆدا، ئێمەش بپرسین: ئایا نووسەر دەتوانێت بەبێ مێژوو، ئەدەب بەتایبەتی رۆمان بنووسێت؟ من بە دڵنیاییەوە دەڵێم نەخێر، بەڵام لە خۆم رادەبینم بڵێم، رۆمان خۆی دەتوانێت لە رێگای زمان و خەیاڵەوە مێژوو بخوڵقێنێت. ئایا مێژوو دەتوانێت رۆمان بخوڵقێنێت؟ بێگومان نەخێر. مێژوو تەنها دەتوانێت ببێتە بەشێك لە پەیوەندیی نێوان خود و بابەت. تۆ خۆت چیرۆكنووسیت و دەزانی ئێمە كاتێك دەتوانین شتێكی كاریگەر بكەین، كە گوتاری مێژووی فەرمی تێدەپەڕِێنین، بەوەی نووسین پرۆسێسێكی دژ بە مێژووە. پەیوەندیی نێوان ئەدەب و واقیع هەمان پەیوەندیی نێوان خود و بابەتە. كەواتە تۆ لە رێگای دیدگای كارەكتەرەكانتەوە واقیعی جیاواز جیاواز لەناو یەك تێكستدا دادەمەزرێنیتەوە. بە رای من ناكرێت خەیاڵ لە هۆشیاری جیا بكەینەوە. دیارە هۆشیاری كاریگەرییەكی گەورەی لەسەر گەورەكردنی رووبەری خەیاڵ هەیە. هۆشیاری دەتوانێت كار لە گۆڕِین و دروستكردنەوەی وێنەكانی واقیع بكات. هەر كاتێك خەیاڵێكی جوانت بینیبێت، لە پشتیەوە فیكرێكی گەورەشت هەستپێكردووە. لەبەر ئەوەی وەكو (میخایل باختین) پێی وایە كارەكتەر ئەو زوڕِنایە نییە دەنگی نووسەر دەرببڕِێت، بۆیە پێمان وایە نووسەر دەبێت واقیعێكی جیاواز بۆ هەر یەكێك لە كارەكتەرەكانی دابمەزرێنێت، هەر لێرەشەوەیە (دۆیستۆیڤسكی) لای (باختین) رۆماننووسێكی گەورەیە و جێگای بایەخە. پرۆسێسی نووسینی رۆمان خۆی دروستكردنی شێوازێكە بۆ ئەو شتانەی هێشتا لە واقیعدا شێوەیان وەرنەگرتووە. رۆماننووس لە رێگای نووسینەوە دەگاتە ئەو باوەڕِەی، كە نە ئەو واقیعەی تێیدا دەژی واقیعێكی راستییە و نە ئەوەی لە هەوڵی دروستكردنیدایە، هەر ئەمەشە وا دەكات پرۆسەی نووسین بەردەوام ناتەواو خۆی بنوێنێت. كاتێكیش لە هەوڵی تەواوكردنیدا دەبین، ئەوە واقیعێك دروست دەكەین، كە رەنگە ئەو واقیعە بەرگەی ماوەیەكی كورت بگرێت و دوای ئەوە وەكو هەر رووداوێكی دیكەی ناو میدیاكان، بە ئاسانی بیر بچێتەوە، با ئەو واقیعە وەكو ئایدیۆلۆژیا هەزار جار خزمەت بە كەیسێكی گرینگیش بكات. ئەگەر هەموو ئەمانەمان خستنە بەرچاو، ئەوا بێگومان دەتوانین لەگەڵ (ئاڵتوسێر)دا بین، كە ئەدەبی چاك نە واقیع كۆپی دەكاتەوە و نە دەبێتە ئامرازێكیش بۆ گەیاندنی ئایدیۆلۆژیا، بەڵكو بە پێچەوانەوە لە هەوڵی ئەوەدا دەبێت سنوورەكانی خۆی لە ئایدیۆلۆژیا بپارێزێت. ئێمەی چیرۆكنووس كاتێك هەوڵدەدەین واقیعی دیكە لە شوێنی ئەم واقیعەی ئێستا دابمەزرێنین، لەبەر ئەوە نییە، كە ئەم واقیعە واقیعێكی ناهونەرییە، نەخێر بە پێچەوانەوە لەبەر ئەوەیە، كە زۆر هونەرییە. تۆ وەكو چیرۆكنووسێك وەهای بێنە بەرچاوت، ئەم دنیایە نەبوایە، ئایا دەتتوانی دروستی بكەیت؟ پێم وایە زەمینەی رۆمان لە زەمینەی شیعر و بگرە لە هی چیرۆكیش زیاتر لەبارە بۆ ئەوەی لە یەك كاتدا لە هەوڵی دروستكردنی چەند واقیعێكی جیاوازدا بیت. لە دوای هەموو ئەمانە، ئێمە واقیع ناسڕِینەوە، بەڵكو تێیدەپەڕِێنین. نووسەر هەوڵدەدات لە پێش ئایدیۆلۆژیا و بگرە لە پێش زانستەكانیشەوە كار لە گۆڕِانی ئەو واقیعە فاكتواڵەدا بكات. كاركردنە سەر واقیعیش وەكو پرۆسێسێكی تازەگەری تەنیا بە داهێنانی واقیعێكی گەورەتر و دامەزراندنی ئەو واقیعە لەناو ئەو واقیعە فاكتوالەدا مەیسەر دەبێت. رۆماننووس بەردەوام هەڵپەیەتی لە هەر كەسێكی دیكە زیاتر بە نهێنییەكانی واقیع بزانێت و بەشێوەیەكی دیكەی جیاواز لە زانستەكان لەسەر ئاستی سیومبۆلدا نیشانیان بداتەوە. بەڵێ، بمانەوێت و نەمانەوێت واقیع دێتەوە ناو ئەو واقیعەی لە هەوڵی دروستكرنیداین، بەڵام لەسەر ئاستی سیمبۆل، بەشێوەیەك رێگا بە خوێندنەوەكان دەدات، كە لە زەمەنی جیاوازدا نهێنی و بەهای ئیستاتیكیی دیكەی تێدا بدۆزێتەوە. بە رای من كێشە لەوەدا نییە، كە ئێمە مامەڵە لەگەڵ واقیعدا دەكەین، بەڵكو كێشەكە ئەوەیە چۆن مامەڵەیەكی جیاواز دەكەین؟.. چۆن خۆمان لەو بیرۆكانە رزگار دەكەین، كە واقیع بەسەریدا سەپاندووین و لەگەڵ ئەوانی دیكەدا جیاوازییەكانی نەهێشتووین؟.. (ڕِۆلان بارت) دەڵێت: (ئێمە ناتوانین بە شێوەیەكی دیكە بنووسین، ئەگەر بە شێوەیەكی دیكە بیر نەكەینەوە، چونكە نووسین مانای رێكخستنی دنیایە..). كاتێك بیركردنەوەی ئێمە بەشێك دەبێت لەناو واقیع خۆیدا، ناتوانین لە شتەكانی واقیع زیاتر هیچی دیكە بگەیەنین، چونكە پابەندین بە زمانێك و ئەو زمانەش هی واقیع خۆیەتی و لە كۆنتێكستێكی زەمەنیی دیاریكراودا ئەركی خۆی بە شێوەیەكی رێكوپێك جێبەجێدەكات، بەڵام كاتێك دەمانەوێت بیركردنەوەمان دژ بەو مێژووە بێت، ئەوا ئەركەكانی زمانیش تێكدەدەین و ئەركی دیكەی پێ دەسپێرین، كە ئێمە خۆمان مەبەستمانە، نەوەك واقیع. واتە نووسین پرۆسێسی دامەزراندنی جیاوازییە لەسەر ئاستی تاكدا. جیاكردنەوەی دەنگی تاكی نووسەرە لەناو دەنگی كۆی واقیعدا. نابێت ئەوەشمان بیر بچێت، كە هەر واقیع خۆی رۆڵێكی گەورەی لە سەرهەڵدانی رۆمان وەكو ژانرێكی ئەدەبیی سەربەخۆ بینی. (هیگڵ) پەیدابوونی رۆمان و گۆڕِانكارییە كۆمەڵایەتییەكان پێكەوە دەبەستێتەوە. پێی وایە لەگەڵ دەركەوتنی رژێمی بۆرژوایی، داستانیش بۆ رۆمان گۆڕِا.\n*ئەدەب بەگشتی و چیرۆك و رۆمان بەتایبەتی، تا چەند دەتوانن كاریگەرییان لەسەر واقیع هەبێت و بوونی ئەو كاریگەرییە تا چەند لە سوود یان زیانی واقیعدایە؟ ئەی ئیشكردنی ئەدەب بە مەبەستی كاریگەربوونی لەسەر واقیع و گۆڕِانكاری لەناو ژیاندا دواتر بە زیانی ئەدەب تەواو نابێت؟\n-نووسین بەڕِادەیەك حاڵەتێكی زاتییە، كە بواری داهێنەر نادات لە وێنەكانی ناوەوەی خۆی زیاتر، بیر لە شتێكی دیكە بكاتەوە. ئەو زاتە لە توانایدا هەیە واقیعی گریمانی بخوڵقێنێت و ماناكانی خۆشی بۆ خوێنەرێكی گریمانی ئاڕِاستە بكات، بەڵام چونكە زاتی داهێنەر زاتێكی بیركەرەوەیە، ئەوا كاتێك بەرەو دنیا دەكرێتەوە، كۆمەڵێك تێڕِوانین و بەهای هونەری و ئیستاتیكی ئاراستەی ناو واقیع دەكات. تێڕِوانینی داهێنەر چونكە چوارچێوەیەكی نییە، بۆیە لەناو زەمەنێكی دیاریكراودا قەتیس ناكرێت و رێگای خوێندنەوەكان دەدات بە شێوەیەكی دینامیكی لە كۆمەڵێك ئاستی جیاوازدا بیبینن. (سێرڤانتس) كاتێك (دۆنكیخۆتە)ی نووسی، ئەوەی بیری لێ نەكردبووەوە، ئەوە بوو كار لە واقیعەكەی خۆی بكات، كەچی كاری لە هەموو واقیعەكانی دوای خۆیشی كرد. (كۆڵن ولسن) دەڵێت: (كاریگەریی رۆمان لەسەر كولتووری مرۆڤایەتیدا، لە كاریگەریی تێكڕِای تیۆرەكانی داروین و فرۆید و ماركس زیاتر بووە..). ئەگەرچی لەم گوتەیەدا زیادەڕِۆیی هەیە، بەڵام جۆرێك لە راستیش هەست پێدەكەین. ئەدەب لە رێگای خەیاڵ و فانتازیاوە واقیع گەورەتر دەكات، نەك بچووكی بكاتەوە. بەكارهێنانەوەی واقیع، بچووككردنەوەی واقیعە، گەورەكردنی نییە وەكو هەندێك لێی تێگەیشتوون. داهێنان لە دوو ئاستەوە كار لە واقیع دەكات: ئاستی ئاسۆیی، كە دەبێتە درێژكراوەو تەواوكەری واقیع، نەوەك بەشێكی كۆپیكراو لە واقیع. دووەم ئاستی شاقووڵی، كە واقیعی مەوجوود قووڵتر دەكاتەوە. (تۆدۆرۆڤ) لە كتێبـی (ئەدەب لە مەترسیدایە)دا تێڕِوانینی خۆی لەمەڕِ ئەوەی ئایا ئەدەب دەتوانێت خاوەنی ئەرك و ئامانج بێت، ئەوە دەردەخات، كە ئەدەب لە تێگەیشتنی واقیعدا یارمەتیمان دەدات و دەتوانێت لەناو خەمۆكییەكان دەرمانبێنێت و بۆ ناو كۆمەڵگەمان ئاڕِاستە بكات. لێرەوە (تۆدۆرۆڤ) خوێنەر لە مەترسیی ئەو رەخنەگرانە ئاگادار دەكاتەوە، كە دەڵێن ئەدەب تەنها دەتوانێت تەعبیر لە خۆی بكات. (تۆدۆرۆڤ) پێی وایە لەم سەردەمەدا جیابوونەوەیەكی ئاشكرا لەنێوان دنیای ئەدەب و دنیای فاكتوالدا هەیە. ئەو ئەدەبە بەڕِادەیەك لەناو فۆرمدا نغرۆ بووە، كە زۆر نێهلیستییانە دەڕِوانێتە واقیع و وای نیشان دەدات، كە ئەم دنیایە بە كەڵكی ژیان نەماوە، بەڵام بێگومان (تۆدۆرۆڤ) مەبەستی گەڕِانەوە نییە بۆ ئەو ئەدەبەی، كە لەپێناو زیاتر خزمەتكردنی ئایدیۆلۆژیادا، داوای سادەترین فۆرمی لە نووسەر دەكرد، بەڵكو (تۆدۆرۆڤ) پێی وایە ژیانی راستەقینە، ئەدەبە. ئەو رەخنە لە بونیادگەری و سیمیالۆجی و فۆرمالیزم دەگرێت، كە لە شەستەكانی سەدەی پێشوودا دەستیان بەسەر میتۆدەكانی خوێندندا گرتبوو. كەمبوونەوەو نەمانی رووبەری ئەدەب لەناو میتۆدەكانی خوێندندا بە مەترسییەكی گەورە دەزانێت، كە سەرچاوەكەی زاڵبوونی ئەو میتۆدانەن، بەتایبەتی میتۆدی بونیادگەری. ئەگەر زانیمان (تۆدۆرۆڤ) یەكێكە لە دامەزرێنەرانی فۆرمالیزم و لە كتێبـی (ڕِەخنە لە رەخنە)دا وەكو دیاردەیەكی مێژوویی لێیان دەڕِوانێت، وەك خۆی دەڵێت لۆژیكی ناوەوەی ئەوان و هەڵوێستگرتنیان لە مێژووی ئایدیۆلۆژییەكان دەكاتە میتۆدی خۆی، ئەوا ئەو كتێبەی، مەبەستم (ئەدەب لە مەترسیدایە)یە، لەلایەك بە وەرچەرخانی بیری (تۆدرۆڤ) دادەنرێت، كە جەخت لەسەر ناوەرۆكی تێكست و كاریگەریی ئەدەب دەكات لەسەر ژیان و لەلایەكی دیكە گەڕِاندنەوەی ئیعتیبارە بۆ رۆڵی ئەدەب بەگشتی. هیچ كەسێك ناتوانێت پێوەندیی دیالێكتیكییانەی نێوان ئەدەب و واقیع نەبینێت، بەڵام كێشەكە لە تێڕِوانینەكاندایە. پرسیاری نووسەر لە واقیع پرسیارێكی راستەوخۆ نییە و لە رووی پێكهاتە و فۆرمیشەوە هەمان پرسیاری فەلسەفە نییە، بەڵكو پرسیارێكی ناڕِاستەوخۆیە، بەڵام ئەوەی ئەو پرسیارە لە شێوەی ناڕِاستەوخۆوە بۆ شێوەی راستەوخۆ دەگۆڕِێت، خوێندنەوە و رەخنەیە. بەمانایەكی دیكە ئەوە دیدگای رەخنەیە پرسیاری رواری (عفوی)یانەی نووسەر دەخاتە ناو سیستەمەوە. دەتوانم بڵێم ئەدەب چەند قووڵ بێت و چەند لە هەناوی خۆیدا پرسیاری هەڵگرتبێت، بەڵام كاتێك رەخنە كۆنتاكتی لەگەڵدا نەكات، ناتوانێت كاریگەرییەكی گەورەی هەبێت. مەبەستم لە رەخنە، هەر چاوێكە، كە لەناو خودی خۆیدا هەستی رەخنەیی هەیە، مەرج نییە ئەو هەستە بەرەو دەرەوە ئاراستە بكات و لە شێوەی تێكستدا دەری بخاتەوە. نامەوێت وا بزانی، كە من پێم وانییە ئەدەب لە هەناوی خۆیدا رەخنەی هەڵنەگرتووە، بەڵێ هەڵیگرتووە، بەڵام ئەو رەخنەیە لەسەر ئاستی سیمبۆل دایە، نەوەك لەسەر ئاستی میتۆد. لێرەوە ئێمە نابێت ئەوەندە ئەدەبی خۆمان بە لاواز بزانین، كاتێك كاریگەرییەكەی لەناو واقیعدا نابینین، چونكە ئێمە رەخنەمان لە ئەدەب لاوازترە. بەشێكی زۆری ئەو رەخنەیە زیاتر كۆنتاكتی لەگەڵ تێكستی لاوازدا كردووە. كاتێك لە تێكستە گەورەكانیشەوە نزیك بووبێتەوە، نەیتوانیوە پرسیارە ناڕِاستەوخۆكانیان بۆ پرسیاری راستەوخۆ بگۆڕِێت. یەكێك لە كێشەكانی ئەدەبی ئێمە ئەوەیە دەیەوێت ئەو شتانە بڵێت، كە هی ئەوەن دواتر رەخنە وەكو زانست مامەڵەیان لەگەڵدا بكات. كاتێك نووسەری ئەدەبی دەیەوێت لەناو تێكستی ئەدەبیدا رۆڵی رەخنەگری میتۆدی ببینێت، ئەوە لە هۆشیارییەوە نییە، بەڵكو لە پێنەگەیشتنی خودێكی بیركەرەوەیە. لە نەبوونی هەستی ئیستاتیكییە. لە تێنەگەیشتنیەتی لە ئەركەكانی ئەدەب. دیسان دەڵێم مەبەستم ئەوەیە، كە نووسەری ئەدەبی كاتێك دەیەوێت رەخنەگرێكی راستەوخۆ بێت، ئەوە بە ناچاری دەبێتە پەندبێژ. لێرەدا بەشی دووەمی پرسیارەكەی تۆ گرینگیی خۆی هەیە، كە دەڵێت ئاخۆ ئیشكردنی ئەدەب بە مەبەستی كاریگەربوونی لەسەر واقیع و گۆڕِانكاری لەناو ژیاندا دواتر بە زیانی ئەدەب تەواو نابێت؟. من پێم وایە بیركردنەوە لە كاریگەری، بیركردنەوەیە لە دەستنیشانكردنی بەشێكی دیاریكراوی واقیع و رێگاچارەكان. هاوكات پەنابردنە بۆ ئایدیۆلۆژیا. لێرەدا ئەدەبی سادە لەدایك دەبێت، كە سووك و ئاسان وێنەی بەشێكی دیاریكراوی واقیع دەگرێت و ئاڕِاستەی هەمان ئەو بەشەشی دەكاتەوە، بۆ نموونە ئەدەبی ئێمە پێش ساڵانی حەفتا پێوەندیی نێوان جوتیار و دەرەبەگی وەردەگرت، لەژێر رۆشنایی ئایدیۆلۆژیادا شێوازی چەوسانەوەكەی دیاری دەكرد. چارەسەری گونجاوی دادەنا و بۆ هەمان شوێنی ناو واقیعی دەناردەوە. لە حەفتاكانەوە ئەم پێوەندییە بەهەمان سادەیی خۆی بۆ شتی دیكە گۆڕِاوە. رەخنەی ستانداردی ئێمەش زیاتر حەزی لەو ئەدەبەیە، چونكە خۆی بە تەواوكەری ئەو دەزانێت. من پێم وایە پێوەندیی نێوان ئەدەب و واقیع لە بنەڕِەتدا پێوەندیی نێوان ئەدەب و رەخنەیە، چونكە وەكو گوتم رەخنە دەتوانێت پرسیارەكانی ئەدەب لەناو سیستەمدا بگەیەنێتە ناو واقیع. كاتێك لەناو رۆشنبیریی كوردستانییدا سەیری ئەو پێوەندییە دەكەین، خۆمان لە بەرامبەر پرۆبلیماتیكێكی فیكریدا نابینینەوە، بەڵكو هەست بە كۆمەڵێك رێگر دەكەین. لێرەدا دوو تەوەر جیادەكەینەوە: یەكەمیان ئەدەبی سادە بەرامبەر رەخنەی سادە. ئەمەیان بەشێكی هەرە زۆری رۆشنبیریی ئێمە پێكدەهێنێت. هەر ئەوەندە دیوانە شیعرێكی سادە، كۆمەڵە چیرۆكێكی لاواز، رۆمانێكی ساكار دەگاتە بازاڕِی چاپەمەنی، دوای چەند رۆژێك بەلێشاو لێكۆڵینەوەی سادە بەدوای خۆیاندا دەهێنن. دووەم ئەدەبێك، كە خاوەنی پرسیارە جارێك بەرامبەر بە رەخنەی سادە و جارێك بەرامبەر بە رەخنەیەك، كە خاوەنی دیدگایە. من ناڵێم ئەوەی دووەمیان، واتە رەخنەی خاوەن دیدگا، لەناو رۆشبیریی ئێمەدا دروست نەبووە، بەڵێ، نیو سەدە زیاترە دروست بووە، بەڵام بە دڵنیاییەوە دەڵێم چ لەڕِووی چەندایەتی و چ لەڕِووی چۆنایەتییەوە لاوازە، ئەوەش لەلایەك ناتوانێت بگاتە هەموو تێكستە جدییەكانی ئێمە و لەلایەكی دیكەوە ناتوانێت بە چاكی ئیشیان لەسەر بكات. تێكستی جددیی ئێمە یان بەلاوە دەنرێت، یان زۆربەی كات دەكەوێتە ژێر دەستی ئەو رەخنەیەی، كە ساڵەهایە بە سادەیی كار دەكات. بەمانایەكی دیكە ئەو تێكستە جدییە خۆی لە بەرامبەر بە كۆمەڵێك حوكم و بڕِیاردا دەبینێتەوە، كە ئاسان نییە بێتاوان دەربچێت، بەڵام ئەدەبی سادە بەشێوەیەكی راستەخۆ ناكەوێتە بەردەستی رەخنەیەك، كە خاوەنی دیدگایە، وەكو ئەوەی ئەدەبێك، كە خاوەنی پرسیارە دەكەوێتە ژێر دەستی رەخنەی سادەوە، بەڵكو رەخنەیەك، كە خاوەنی دیدگایە، ئەو ئەدەبە سادەیە تەنها وەكو دیاردەیەك دەبینێت و لەسەر ئاستی دیاردەدا دەیخوێنێتەوە، بەڵام ئەمەش زۆر بە كەمی رووی داوە. مەبەستم ئەوەیە تێكستی سادە ناتوانێت كۆنتاكت لەگەڵ رەخنەگری جددییدا بكات، بۆیە ئەو رەخنەگرە ناچارە وەكو بەشێك لەناو كۆی دەرهاویشتەكانی كولتوور بیخوێنێتەوە. بۆ ئەوەی بزانی ئەدەبی ئێمە چەند كاریگەریی لەسەر واقیعدا هەبووە، بزانە ئاستی رەخنەمان چۆنە و چەند رەخنەگرمان هەن، كە بەهۆشیارییەوە خۆیان بۆ رەخنە تەرخان كردووە. بێگومان من نكوڵی لە بوونی چەند هەوڵێكی گرینگ ناكەم، كە پێش راپەڕِین و دوای راپەڕِینش دراون.\n*لەلایەنی نەوەی پێشووەوە زۆر جار گلەیی ئەوە لە چیرۆكنووسانی دوای راپەڕِین دەكرێت، كە چیرۆكەكانیان پەیوەندیی بە واقیعی كوردییەوە نییە و دابڕِاون. ئایا پەیوەندیبوون بە واقیعی كوردییەوە تەنها ئەوەیە كەسێتییەكان جلی كوردییان لەبەردابێت و لە كۆڵانەكانی سلێمانی و هەولێر پیاسە بكەن و باس لە كێشە سیاسی و نەتەوەییەكانی گەلی كورد بكەن، یاخود دەكرێت بەبێ ئەوانەش فەزایەكی كوردی لە چیرۆكدا بخوڵقێندرێت؟\n-راستییەكەی من ناتوانم خێرا وەڵامی ئەم پرسیارە بدەمەوە، چونكە لێرەدا دوو لایەنمان هەن، یەكەمیان ئەوانەی گلەییان ئاڕِاستە دەكرێت، كە چیرۆكنووسەكانن و دووەمیان ئەوانەی گلەیی ئاڕِاستە دەكەن. دیارە نە چیرۆكنووسانی دوای راپەڕِین هەموویان لە یەك ئاستدان و نە ئەوانەی گلەییش دەكەن، مەبەست و بۆچوونەكانیان لە یەكتر دەچن. بۆیە من پێم وایە دەبێت ئێمە هەر لە سەرەتاوە هەموو ئەو شتانە لە یەكتر جیا بكەینەوە. بە بڕِوای من كێشەكە ئەوە نییە، كە بەشێكی زۆری چیرۆكنووسانی دوای راپەڕِین نەیانتوانیوە تەعبیر لە واقیعی كوردی بكەن، بەڵكو وەكو لە وەڵامی پرسیاری پێشووتردا ئاماژەمان پێدا، ئەوەیە ئەوان نەیانتوانیوە واقیعێكی دیكەی جیاواز لە شوێن و كات و كارەكتەر و زمان پێكبهێنن. ئەوانەی داوا لە چیرۆكنووس دەكەن واقیعێكی تەواوی كوردی دروست بكاتەوە، ئەوا بێگومان نە لە واقیع تێگەیشتوون و نە لە پەیوەندیی نێوان ئەدەب و واقیعیش، چونكە هیچ كاتێك نووسین ناتوانێت ئەو واقیعە وەكو خۆی دابمەزرێنێتەوە. ئەگەر ئێمە لە ئەدەبی بایۆگرافیادا، كە باس لە ژیانی تایبەتیی خۆمان دەكات، نەتوانین هەمان واقیع بگێڕِینەوە، ئەی چۆن لە چیرۆك و رۆماندا، كە زیاتر پشت بە خەیاڵ و فانتازیا دەبەستین، كارێكی ئاوامان لەدەست دێت؟ (ڕِۆلان بارت) هەر لە سەرەتاوە خوێنەر لە خوێندنەوەی یاداشتەكانی ئاگادار دەكاتەوە و دەڵێت ئەم كتێبە بەو شێوەیە بخوێنەرەوە، كە رۆماننووسێك نووسیبێتی. بەپێی ئاگاداریی من ئەم گلەییانە تەنها ئاڕِاستەی ئێمە نەكراون، بەڵكو سەرەتای حەفتاكان نووسەرانی روانگەش رووبەڕِووی هەمان (ڕِەخنە!) دەبوونەوە، ناكرێت هەمووشی هەر بە نێگەتیڤ سەیر بكەین، چونكە ئەو گفتوگۆیانە، بە چاوپۆشین لە كەموكوڕِییەكانیان چ لەسەر ئاستی میتۆد و چ لەسەر ئاستی فیكر و ئیستاتیكادا، بەڵام لایەنی كەم توانییان سەرەتایەك بۆ خوێندنەوەی دژ دابمەزرێنن، كە خەریكە ئێمە لە دوای راپەڕِینەوە هێواش هێواش لەدەستی دەدەین. گفتوگۆكانی نێوان روانگەییەكان و رەخنەگرەكان لە سەرەتای حەفتاكان بە هەموو سادەییەكی خۆیانەوە، توانییان سەرەتایەك بۆ دروستكردنی هەستی جیاواز لە بیركردنەوە و خوێندنەوە و چێژدا بێننە گۆڕِێ. لە حەفتاكان و هەشتاكاندا زۆر زیاتر باس لە شێوازی تێكست دەكرا، لە دوای راپەڕِینەوە ئەو لایەنە تەواو فەرامۆشكراوە. ئەگەر حەفتاكان بۆ نموونە شاعیری وەكو (شێركۆ بێكەس) و (ڕِەفیق سابیر)ی پێ بەخشین، هاوكات نابێت نەڵێین رەخنەگرێكی وەكو (فوئاد مەجید میسری)یشی پێ نەناساندین. نابێت ئەوەشمان بیر بچێت، كە رەخنە بەپێچەوانەی شیعر لەسەر بنەمایەكی گەورە دەستی پێ نەكرد، مەبەستم ئەوەیە زەمینەیەك نەبوو رەخنەی لەسەر دابمەزرێت، بەڵكو ئەوانە كەسانێك بوون خۆیان خۆیان پێدەگەیاند، كە بە زمانی ئینگلیزی (Self-made)یان پێ دەگوترێت. لە گفتوگۆیەكی دیكەدا لەوە دواوم، نامەوێت زیاتری لەسەر بڕِۆم. لە بیرمە سەرەتای هەشتاكان لە قۆناغی خوێندنی ئامادەیی بووم، باسێكی (ڕِەووف حەسەن)م لەژێر ناونیشانی (خۆماڵییەت لە چیرۆكی كوردییدا) خوێندەوە. ئەو باسە بۆ ئەو كاتە شتێكی نوێ بوو، بەڵام لەم بارەیەوە هەتا هەوڵێكی ئاوامان بەرچاو دەكەوێت، كۆمەڵێك باسی زۆر لاواز لەسەر ئاستی فیكر و زماندا لێرە و لەوێ بڵاودەكرێنەوە. بەشێكی ئەمانە ناتوانن بۆچوونەكانیان لەو ساكارییەوە دەربهێنن و بیخەنە سەر ئاستی فیكر و خوێندنەوە، بۆ نموونە ناتوانن باس لە پێوەندیی نێوان تازەگەری و كەلەپوور بكەن و لێرەوە جۆرێك لە گفتوگۆ لەنێوان رەخنە و ئەدەبدا بێننە كایەوە، بەڵكو بەپێچەوانەوە راكانیان لە چوارچێوەی رەتكردنەوە و سڕِێنەوەی هەوڵی نووسەرانی نەوەی نوێ دەرناچێت. من پێم وایە مەسەلەی چۆنیەتیی تێگەیشتن لە تازەگەری لەناو هەموو كولتوورێكدا بەشێوەی جیاواز جیاواز خۆی دەردەخات. پێمان خۆش بێت یان نا، ئەوا ئەو مەسەلەیە لای ئێمە تا ئێستا لەو ئاستە نزمەدایە. دیارە من لایەكەی دیكەی ئەم پەیوەندییەش دەبینم، كە بەشێكی زۆری چیرۆكنووسانی ئێمە نەیانتوانیوە هۆشیارانە كار لەناو ئەو كایەیەدا بكەن. زمان گیانی نووسینە، بەڵام ئەو زمانە بەشێوەیەكی زۆر خراپ لەلایەن بەشێكی زۆر لە چیرۆكنووسانی دوای راپەڕِینەوە بەكاردێت. دیارە مەبەستم ئەوە نییە، كە لە پێش راپەڕِینیش زمان بەخراپی بەكارنەهاتووە، بەڵام بەشێك لە نووسەرانی ئەوسا بەشێوەیەكی چاكتر بەكاریان دەهێنا. چیرۆكنووسمان هەیە نازانێت بەشێوە هەرە سادەكەشی مامەڵە لەگەڵ زماندا بكات، واتە كێشەی ئەو نووسەرە لەگەڵ ئاستی زماندا نییە، بەڵكو لەگەڵ ئاستی پێش زمانە. كێشەی ئەو لەگەڵ وشە و ئەركەكانی وشەدایە. بەمانایەكی دیكە ئەگەر نووسین رێگایەك بێت بۆ سەركێشییەكانی زمان، ئەوا ئەو نووسەرە هێشتا زمانی نییە هەتا بەكاری بهێنێت، چجای سەركێشیی پێ بكات. دەگەینە ئەوەی بڵێین لای ئەو نووسەرە نووسین ئامانجە نەوەك زمان. زۆر جار ئەو پڕِۆسێسە چەواشەكارانە هاتۆتە بەرچاو. وا رێككەوتووە كاتێك بەهۆی نەزانینیی زمانەوە، نووسینی نووسەرێك بەئاسانی ناواخنەكەی دەرنەكەوتووە، وایانزانیوە هەڵگری قووڵییەكی مەعریفی و ئیستاتیكییە!.. كۆمەڵێك ستایش و پیاهەڵدانی بەدوای خۆیدا هێناوە. لەلایەكی دیكەوە دەبێت ئێمە چیرۆك و رۆمان لە هەقایەت و داستان جیا بكەینەوە. ئەو دوانە بمانەوێت و نەمانەوێت بەرهەمی دنیای رۆژئاوان، لەگەڵ دەركەوتنی سیستەمی سەرمایەدارییەوە سەریانهەڵداوە و گەشەیانكردووە. ئەمە پرۆبلیماتیكێك دەهێنێتە كایەوە. ئێمە دەتوانین هەقایەت بنووسین تا رادەیەكی زۆر كوردانە بێت، رێك وەكو ئەو هەقایەتانەی داپیرە و باپیرەكانمان لە دێرزەمان دەیانگێڕِانەوە، چونكە ئامرازەكانی هەقایەت سادەن، بەڵام ناتوانین چیرۆك و رۆمان وەها بنووسین، كە مۆركی تەواوی كوردانەی پێوە دیاربێت. ئەمە تەنها كێشەی ئێمە نییە لەگەڵ ئەو دوو ژانرە ئەدەبییەدا، بەڵكو كێشەی زۆربەی وڵاتانی جیهانی سێیەمە. مەسەلەی شوناس لەناو رۆماندا یەكێكە لە كێشەكانی دنیای عەرەبی. لێرەدا مەسەلەكە تەنها شێواز نییە، بەڵكو كێشەكە لەسەر ئاستی كولتوور و فیكردا زۆر لەوە گەورەترە، بۆ نموونە رۆمان بە هەموو قوتابخانەكانییەوە تا رادەیەكی زۆر پشت بە سایكۆلۆژیا دەبەستێت. ئەگەر سایكۆلۆژیا بە یەكێك لە شۆكەكانی مرۆڤی ئەورووپی دابندرێت، بەوەی پێی گوت ناوەوەی تۆ لە دەرەوەت گرینگترە، ئەوا لای گەلانی رۆژهەڵات بەتایبەتی لە جیهانی ئیسلامیدا دەچێتە خانەی تابووەوە. ئەمە جارێكی دیكە ناتەباییەكی نامەعریفی لەنێوان تێكست و خوێندنەوەدا دروستدەكات، بەوەی زۆر جار رەخنە بە ئامرازەكانی هەقایەت و داستان رۆمان و چیرۆك دەخوێنێتەوە. هەر لەبەر ئەوەشە چیرۆك و رۆمان لای ئێمە نەیانتوانیوە كارەكتەری پرۆبلیماتیكی بەدەستەوە بدەن. زۆربەی كارەكتەری ئێمە ناتوانێت لە رەهەندە میللییەكەی خۆی دەربچێت. لێرە مەبەستمان ئەوە نییە، كە رۆمانی ئێمە باس لە كەسانی میللی دەكات، بەڵكو دەمانەوێت بڵێین ئەو زمانەی تەعبیر لەو كارەكتەرە دەكات، زمانێكی میللییە، زمانێكە هەڵگری ماناكانی فیكر و ئیستاتیكا نییە، بەڵكو زمانێكە تەنها ئامانجی ئەوەیە كارەكتەر لەسەر ئاستی تاكەوە بهێنێتە سەر ئاستی كۆمەڵایەتی، ئەو پڕِۆسێسەش پڕە لە ئاسانكاری، بەوەی نووسەر مامەڵە لەگەڵ زانراودا دەكات و بەو زانراوانە كارەكتەرەكانی پێشكەش دەكات. كێشەی گەورە لەناو رۆشنبیریی ئێمەدا ئەوەیە، كە هەموو شتەكان بە خاوی هەن و نەگەیشتوونەتە ئاستی لێكۆڵینەوە و خوێندنەوە لە بوارە جیاجیاكانی مەعریفەدا، بۆ نموونە كاتێك پێت دەڵێن ئێمە سامانێكی لەبننەهاتووی كەلەپوورمان هەیە، هەر لە هەقایەت و بەسەرهات و نازانم چی و چی، ئەوە مەبەستیان لەو لێكۆڵینەوە زۆرانە نییە، كە لەبارەی ئەو كەلەپوورەوە كراون، چونكە هەر لە بنەڕِەتەوە هیچ لێكۆڵینەوەیەكی لەو بابەتەمان نییە، بەڵكو مەبەستیان ئەو چیرۆك و بەسەرهاتانەن، كە بەشێكیان كۆكراونەتەوە و بەشێكیشیان وان بەسەر زاری بەساڵاچووەكانمانەوە. ئەوانە داوا دەكەن چیرۆكنووس واقیعێكی سادەی خۆماڵی دروست بكات، بۆ ئەوەی بەئاسانی ئەو تێكستانە گەمارۆ بدەن و بەو زمانەی ئەوە نیو سەدەیە پێی راهاتوون، قسەیان لەسەر بكەن. ئێمە دەبێت نیازی ئەمانە لەگەڵ هی ئەوانەی دیكە جیابكەینەوە، كە لە پێشەوە ئاماژەمان پێدان، بەڵام ئەم نیازەش پاك و بێگەردە و خەمی گەورەی ئەوەیە سیمای كوردایەتی تێكنەشێوێت. لە پشت ئەو نیازەوە هیچ رۆشنبیری و هۆشیارییەك بەدی ناكرێت. واقیعی دوای راپەڕِین و هی پێش راپەڕِین زۆر جیاوازن. واقیعی ئێمە لەنێوان پەنجاكان و هەشتاكاندا جیاوازییەكی ئەوەندە گەورەی نەبوو، بەڵام لەدوای راپەڕِینەوە بەهۆی زۆربوونی پارچەكانی تەكنەلۆژیاوە، جیاوازیی نێوان ساڵێك و ساڵی دوای خۆی بەقەدەر جیاوازیی نێوان ساڵی شەست و یەك و ساڵی هەشتا و هەشتە. شتەكان لەپێش راپەڕِین جێگیر بوون، شوێن، كات، سیمای مرۆڤ، هەموویان بەسستی دەگۆران، بەڵام لەدوای راپەڕِینەوە هەموو شتێك لە خێراییەكی سەرسوڕهێنەردایە. هەر ئەوەندە دەزانی منداڵەكە هاواری لێ بەرز دەبێتەوە و دەڵێت رۆڵەكانم ئەو ساڵانە چۆن ئاوا خێرا تێپەڕِین؟! داهێنەرانی دوای راپەڕِین لەناو موعاناتی دێڕِە شیعرە بەناوبانگەكەی (بۆدلێر)دا دەژین: (كات ژیان دەخوات). من خۆم پێشتر باسم لەم جیاوازییانە كردووە و بەپێویستی نازانم دووبارەیان بكەمەوە. نووسەرانی پێش راپەڕِین بەوە راهاتبوون خۆیان لە قەرەی مەسەلەی زەقی خەبات و تێكۆشانی سیاسی بدەن، لەمەشدا بەشێكی كەمیان سەركەتوو بوون، یان بەمانایەكی دیكە كەم لەو تێكستانە توانییان بەرگەی رۆژگاری دوای خۆیان بگرن. دەكرێت بڵێین لە پێش راپەڕِین بایەخی سەرەكیی نووسەر، ئەگەر نەڵێم هەموو بایەخەكەی بەرەو بابەت ئاڕِاستە دەكرا، بەڵام لەدوای راپەڕِینەوە مەسەلەی خود زیاتر گرنگیی پێ دەدرێت، ئەمەش جۆرێك سەرلێشێوانی لای بەشێكی ئەو نەوەیەی پێشوو هێناوەتە گۆڕِێ. لێرەدا هەوڵەكانی (شێرزاد حەسەن) و (سەلاح عومەر) جوانن، كاتێك لە ناوەڕِاستی حەفتاكانەوە هەتا راپەڕِین لەناو گەرمەی رووداوەكاندا لە هەوڵی دامەزراندنی واقیعێكی سایكۆلۆژیدا بوون -لە شوێنێكی دیكە وردتر باسم لەوە كردووە- دواجار نابێت بیرمان بچێت، كە هەموو نیازەكانیش هەر پاك نیین. چیرۆكنووسی كۆنمان هەیە هەموو چیرۆكەكانی خۆی لە عەرەبییەوە كردۆتە كوردی و ناوی خۆی لەسەر نووسیون، كەچی بە چیرۆكنووسێكی لاوی وەكو (توانا ئەمین) دەڵێت فڕِی بەسەر واقیعی كوردییەوە نییە!. راستییەكەی من وەكو چیرۆكنووسێكی دوای راپەڕِین هەرچۆنێك بێت ئەو دوانەی پێشووم قەبووڵە و دەتوانم گفتوگۆیان لەگەڵدا بكەم، بەتایبەتی لەگەڵ نیازی یەكەمدا، بەڵام ئەمەیان لە دەرەوەی بیركردنەوە و ئەقڵی نووسیندا دەبینم.\n*ململانێی نەوەكان مێژوویەكی درێژی هەیە و بێگومان هەتا داهێنانی زیاتر و هەوڵدان بۆ شێوازی نوێ هەبێ، ئەو ململانێیە دەمێنێت، بەڵام گەلێك جار ئەو ململانێیە لە غەدر نزیك دەبێتەوە، بۆ نموونە لە دنیای ئەدەبی كوردیدا ململانێیەك هەیە لەنێوان نەوەی پێش راپەڕِین و پاش راپەڕِین. نەوەی پێش راپەڕِین پێیان وایە نەوەی دوای راپەڕِین زمانیان شێواندووە و لە بەرهەمەكانیاندا هیچ ئامانجێكیان نییە، بۆیە بەرهەمەكانیان كاڵوكرچ و تەمەنكورتن!.. لەولاشەوە زۆرێك لە نەوەی تازە پێیان وایە نەوەی پێشوو نەوەیەكی تەمبەڵ بوون و بەرهەمەكانیان ئاستێكی نزمیان هەیە بە بەراورد لەگەڵ بەرهەمی نووسەرانی فارس و عەرەبی سەردەمەكەی خۆیاندا، هەروەها دەقەكانیان بارگاوین بە ئایدیۆلۆژیا.. تۆ پێت وایە لەو بارەیەوە حەقیقەتی زیاتر لای كامیانە؟\n-گرفتەكە لەوەدایە هەموو ئەو شتانە بەشێوەیەكی سەرزارەكی هەن و نەگەیشتوونەتە ئاستی نووسین، بۆیە قسەكردن لەبارەیانەوە سەختە. دیارە لەناو هەموو كولتوورەكاندا كێشمەكێشمی نەوەكان بوونی هەیە و هیچ پڕِۆژەیەكی فیكری و فەلسەفی ناتوانێت بەئاسانی خۆی بسەپێنێت، بەڵام لای ئێمە بەشێكی زۆری ئەو كێشمەكێشمە، كە لەسەر ئاستی سەرزارەكیدا خۆی دەردەخات، هیچ فیكر و تێڕِوانینێك بەدەستەوە نادات و بەردەوام خۆی نوێ دەكاتەوە. تازەگەری بەبێ بوونی ناوەرۆكێكی تۆلەرانسی، هەموو ماناكانی خۆی لەدەست دەدات و دەبێتە چەند قاڵبێكی ئامادەكراو. لێرەدا من كتێبە گرینگەكەی (ڕِێبوار سیوەیلی)م بیر دەكەوێتەوە (نووسین و بەرپرسیاری)، كە دە ساڵ لەمەوبەر دەرچوو. (سیوەیلی) لەو كاتەدا پێ لەسەر گرینگیی گیانی تۆلەرانسی دادەگرێت لە دامەزراندنی پرۆژە تازەگەرییەكاندا. بە بڕِوای من جوانترین كاتی هەر كولتوورێك ئەو كاتەیە، كە پڕِۆژە تازەگەرییەكان لەناویدا شەڕِی خۆیان دەكەن و بەهاكانیان دادەمەزرێنن، چونكە ئەو پرۆسێسە تەنها هێنانی دیدگا و تێڕِوانینی نوێ و كۆمەڵێك چەمكی نوێ نییە، بەڵكو هاوكات نوێكردنەوەی ئەو بەها كۆنانەشە، كە تا ئەوكاتە بوونیان هەبووە. ئەدەبی روانگە لە سەرەتای حەفتاكاندا شێوازێكی نوێی دەربڕِینی هێنا، هاوكات كاری لە كۆمەڵێك دەنگی ناڕِازیش كرد و هەستی رەخنەیی لا بزواندن. رۆشنبیریی ئێمە لەسەر هەردوو ئاستی ئەدەب و رەخنەدا بەرەو پێشەوە چوو، لە سەرەتای راپەڕِینیش پڕِۆژەی تازەگەریی ئەو چەند نووسەرە واقیعێكی كۆن و سوواوی هەژاند و رێگای بۆ پێداچوونەوە و گۆڕِینی زمان و دەربڕِینە باوەكان لای ژمارەیەك نووسەریش خۆشكرد، بەڵام بمانەوێت و نەمانەوێت بەشێكی زۆری رۆشنبیریی ئێمە هەتا ئێستاش لە شێوەی سەرزارەكیدا دەردەكەوێت. ئەو كۆبوونەوانەی ناو گازینۆ و سەر شەقامە گشتییەكان و سەر سیلەی كۆڵانەكانی گەڕِەكیش زۆرجار بێگوناە نین. ئەمە توندوتیژیی سیمبۆلییە، كاتێك نووسەرێك تەنها لەبەر ئەوە دەچەوسێتەوە، چونكە گەنجە و هێشتا پێنەگەیشتووە، یەكێكی دیكە پیربووە و توانای داهێنانی نەماوە، ئەوی دیكەیان خەڵكی شارێكی دواكەوتووە و دیالێكتەكەی بەكەڵكی نووسین نایەت. داهێنان نە تەمەن دەزانێت و نە شوێن. داهێنان كاتێك دەردەكەوێت و بە ئێمە دەگات، كە پەلاو (تحدی)ی هەموو هۆكارە بایۆلۆژی و بۆماوە و ژینگە و شتی دیكەی كردووە. لەپێشدا داهێنان دەناسرێت و دوایی داهێنەر، نەوەك بەپێچەوانەوە. بەمانایەكی دیكە داهێنان و نووسەر وەكو رووناكی و دەنگ وان. رووناكی دەگات و دواتر ئێمە دەنگ دەبیستین. هەورەكان لەپێشدا برووسكە دەدەن و دواتر پەردەی گوێچكەمان بە گرمەی خۆیان دەلەرێننەوە، ئینجا باران دادەكات. ئەركی ئێمە نییە لە پێكهاتەی هەورەكان بكۆڵینەوە، مادام باران باریوە. ئێمە لەبەردەم ئاو داین و دەبێت بزانین چی لەو ئاوە بكەین. داهێنان وەكو ئاو شوناسی نییە. كاتێك لە خاوەنی داهێنان دەگەڕِێین، ئەوە نیازمان پاك نییە و دەمانەوێت سەودای لەگەڵدا بكەین و لەگەڵی رێك بكەوین. لێرەوەیە ئێمە داهێنان بەلاوە دەنێین و ئیشی دیكەی جیا لە داهێنانمان بە داهێنەر هەیە. (هایدگەر) كاتێك شیعری (جۆرج تراكل) دەخوێنێتەوە، دەڵێت: (دیاڵۆگی راستگۆیانە و پراكتیكییانەی گوتەی شیعری پێك نایەت، ئەگەر ئەو دیاڵۆگە ئاڕِاستە نەبێت بۆ شیعر خۆی). دیارە (هایدگەر) تەنها مەبەستی شیعر نییە بەتەنیا، بەڵكو مەبەستی داهێنانە بەگشتی. ئێمە دەبێت ئەو پێوەندییە لەمەش وردتر بكەینەوە. ئایا ئەوە هەر نەوە جیاوازەكانن یەكتر قەبووڵ ناكەن، یاخود لەناو یەك نەوەشدا هەمان گیانی بەلاوەنان بەرامبەر بە یەكتر هەیە؟. ئەمە پێش هەموو شتێك تێنەگەیشتنە لە داهێنان و سەرچاوەی داهێنان. داهێنان لەناو خودی نووسەر دایە، نەوەك لە دەرەوە. داهێنان زەویی نییە، ئەگەر تۆ خانووی خۆتت لەسەر دامەزراند، ئیتر شوێنی من نامێنێت. هەتا تۆ خودت هەیە و خاوەنی بیركردنەوەی، داهێنانیشت هەیە. داهێنانی هیچ نووسەرێك لەسەر حسابی داهێنانی نووسەرێكی دیكە نییە، بەڵكو بەپێچەوانەوە هەموو داهێنانەكان تەواوكەری یەكترن. هەندێك دەترسن رۆژێك بێت زمان هەموو شتەكانی خۆی بڵێت و هیچ بۆ نەوەكانی دیكە نەمێنێتەوە. ئەم بۆچوونە لەبەرامبەر هێزی زمان و توانای خەیاڵدا وەهێمكە و هیچی دیكە. من لێرە ئەو بەشە لە پرسیارەكەی تۆ وەردەگرم، كە دەڵێت: (نەوەی پێش راپەڕِین پێیان وایە نەوەی دوای راپەڕِین زمانیان شێواندووە). بیرتە لە قۆناغی سەرەتایی چیرۆكی ئەو بەرخە بەستەزمانەمان دەخوێند، كە گورگەكە بۆ ئەوەی بیخوات، بیانووی پێ دەگرێت و پێی دەڵێت: (تۆ ئاوی جۆگەلەكەت لە من شلوێ كردووە..)؟ ئەمە هەمان تۆنی دەنگی ئەو نووسەرەی ئێمەیە، ئەوە هەر ئەو كولتوورە سەرزارەكییەی ئێمەیە ئەو چیرۆكەی گێڕِاوەتەوە، ئەگینا گورگ لە كوێ ئەو قسانە دەزانێت؟. ئەو نووسەرەی پێش راپەڕِین تا ئێستاش نەیزانیوە ئاوی ئەو جۆگەلەیە لە ناوەوەی خۆیەتی و لە دەرەوە نییە، هەتا ئەو نووسەرە گەنجە لێی شێلوێ بكات. نووسەرێك لەناو ناخی خۆیدا نەژی، بێگومان ناتوانێت ئاگای لە دەرەوەی خۆشی بێت و هەر دەبێت ئەم شەڕِانە هەڵگیرسێنێت، كە دوور و نزیك پێوەندییان بە داهێنانەوە نییە. من خۆم جارێكیان گفتوگۆی نووسەرێكی دوای راپەڕِینم خوێندەوە، كە دەیوت: (نووسەرانی ئێمە مێژوویان پیسكردووە..). سەرچاوەی ئەم دەنگەش هەر ناو كولتووری باوی كۆمەڵگەی ئێمەیە. لەناو هەقایەتەكاندا زۆرجار ئەم تۆنەمان بەر گوێ دەكەوێت. حەزم لە رستەی سوواو نییە، ئەگینا دەمگوت: (نووسەر ئەو كەسەیە، مێژوو پیس دەكات. ئێمە چ خێرێكمان لە مێژوو بینیوە، هەتا بە پاكیی رایگرین؟. مێژوو گاردەكانی ئایدیۆلۆژیا دەیپارێزن و پێویستی بە ئێمە نییە لەسەری بكەینەوە. خۆ هەر ئێمەشین دەڵێین نووسین پرۆسێسێكی دژ بە مێژووە). من دەزانم ئەمە ئیلهامە و ئەو نووسەرەی دوای راپەڕِین بۆی هاتووە، رەنگە جارێكی دیكە ئیلهامێكی دیكەی بۆ بێت و پێچەوانەی ئەوەمان پێ بڵێت، بەڵام لە هەناوی خۆیدا توندوتیژیی هەڵگرتووە. بەڵێ، زۆر لەو نووسەرانەی دوای راپەڕِین، كاتێك گلەیی ئاڕِاستەی نووسەرانی پێش راپەڕِین دەكەن، بیانووەكانیان لە هی ئەوان سەیرترە. زمانی رەخنە و زمانی گلەیی و تۆمەتباركردن زۆر جیاوازن. ئەو زمانە لەلایەك مامەڵە لەگەڵ ئەو بارودۆخەدا ناكات، كە ئەو نووسەرانە تێیاندا نووسیوە و لەلایەكی دیكەشەوە تێكستەكان لە یەكتر جیاناكاتەوە. ناكرێت بڵێین شاعیرانی وەكو (عەبدولڵا پەشێو، شێركۆ بێكەس، ڕِەفیق سابیر، لەتیف هەڵمەت، فەرهاد شاكەلی، جەلالی میرزا كەریم، حەمەی حەمە باقی، كەریم دەشتی، سەعدوڵڵا پەرۆش، خەلیل دهۆكی، نەوزاد رەفعەت، جەمال غەمبار، مەهاباد قەرەداغی، موئەیەد تەیب) و زۆری دیكە پێش راپەڕِین داهێنانیان نەكردووە، یان چیرۆكنووسانی وەكو (حسێن عارف، ئەحمەد محەمەد ئیسماعیل، محەمەد موكری، حەمەفەریق حەسەن، رەووف بێگەرد، عەبدوڵڵا سەڕاج، دڵشاد مەریوانی، شیرین. ك، نەجیبە ئەحمەد، ئەحلام مەنسوور، ئەحمەد شاكەلی، رەووف حەسەن، شێرزاد حەسەن، حەمەكەریم عارف، مەولوود ئیبراهیم حەسەن، سەلاح عومەر، سەدرەدین عارف، سابیر رەشید، جەلیل كاكەوەیس) و زۆری دیكە لە نوێكردنەوەی چیرۆكی كوردیدا رۆڵیان نەبووە. دەكرێت نووسەرێكی دوورەپەرێزی وەكو (عەزیز گەردی) بە یەكێك لە داهێنەرەكانی پێش راپەڕِین نەزانین؟ (دكتۆر ئەوڕەحمانی حاجی مارف)، كە بووە قوربانیی خراپیی ترافیك، چاكترین یاسای ترافیكی بۆ زمانی كوردی دانا. دەكرێت ئێمەی نووسەرانی دوای راپەڕِین داهێنانی زانایەكی ئاوا بە گرینگ نەزانین؟ نووسەرانی پێش راپەڕِینیش ناتوانن دان بە توانای نووسەرانی رەهەند و نووسەری دیكەی وەكو (یوسف عیزەدین، سیامەند هادی، ئازاد سوبحی، عەبدولموتەلیب عەبدوڵڵا، نەوزاد ئەحمەد ئەسوەد، كاروان عەبدوڵڵا، جەبار جەمال غەریب، دلێر سەجادی، ڕِێبین رەسووڵ ئیسماعیل، عەتا محەمەد، ئەنوەری رەشی عەوڵا، ئیسماعیل حەمەئەمین، ئارامی كاكەی فەللاح، هیوا قادر، دانا فایەق، كازێوە ساڵح، كەژاڵ ئیسماعیل، عەتا نەهایی، كامەران سوبحان، نیگار نادر، ڤینۆس فایەق، توانا ئەمین، نیهاد جامی، ئازاد حەمە، خەڵات عومەر، گۆران بابەعەلی، بەرزان هەستیار، كەریم كاكە، ئاسۆ جەبار، بەكر ئەحمەد، ژوان ئاوارە، ئیدریس عەلی، ئەسكەندەر جەلال، فاروق هۆمەر، زانیار محەمەد، ناڵە حەسەن، كەژاڵ ئیبراهیم خدر، ئاكۆ كەریم مەعروف، محەمەد كەریم، ڕِێبوار حەمە رەحیم، دڵسۆز حەمە، ئاوێزان نووری، ئاوات محەمەد، سەمەد ئەحمەد، هێمن حەمەجەزا) و زۆری دیكەدا نەنێن. نابێت نووسەرانی دوای راپەڕِین گۆڤارێكی وەكو (نووسەری كورد) بە پڕِۆژەیەكی رۆشنبیریی جدیی نەزانن، یان بۆ دەبێت نووسەرانی پێش راپەرین باوەڕِ بەوە نەهێنن، كە گۆڤارەكانی وەكو (ئایندە، ڕِامان، هەنار) و هەندێكی دیكە رۆڵی چاكیان لەناو رۆشنبیریی ئێمەدا بینیوە. من كاتێك نووسەران بەسەر پێش راپەڕِین و دوای راپەڕِیندا دابەشدەكەم، ئەوە پێوەرێكی تەواو نییە، چونكە تێكەڵییەكیش لەنێوان ئەو سەردەمەدا هەیە، ئاماژەش بەوە دەدەم، كە ریزكردنی ناوەكان هیچ پێوەندیی بە ئاستی نووسەرەكانەوە نییە، بەڵكو بەشێوەیەكی رواریانە بەدوای یەكدا هاتوون. دەشێ چەند ناوێكی گرینگم بیر چووبێت، نابێ ئەوەش نەڵێم، كە بەشێك لەو ناوانە لەو تێڕِوانینە باوە بەدەر نیین، كە كار لەسەر سڕِینەوە و بەدەرنان دەكات. سایتەكانیش هەر نووسەرانی دوای راپەڕِین بەڕِێوەیان دەبەن. ناكرێت ئێمە سایتی (دەنگەكان)، (پەرتووكخانە)كەی (بەهرۆز حەسەن)، (ماڵێك لە ئاسمان)ی (هێمن عومەر)، (ئەمرۆ)ی (دارا ئەحمەد) و (روانگە)ی (ئاراس وەهاب) بە پرۆژەی رۆشنبیری نەزانین. كاتێك ئێمە پۆزەتیڤانە لەبارەی خۆمانەوە دەدوێین، مەرج نییە دەستمان لە رەخنە هەڵگرتبێت و ئاستەكانمان سڕِیبێتەوە. ئێمە دەبێت زۆر بە پارێزەوە لەگەڵ ئەم تێگەیشتنانەدا مامەڵە بكەین و ئاگامان لێ بێت خۆشمان بەشێوەیەك لە شێوەكان نەخزێینە ناویانەوە. دەبێت تەنها وەكو دیاردەیەكی كولتووری لێیان بڕِوانین و لەوەیان دووربخەینەوە، كە تایبەتن بە كەسانێكی دیاریكراوەوە، چونكە لەپشت ئەمانەوە بەهیچ شێوەیەك ئەقڵێكی بیركەرەوەی جیاوازمان نییە، كە خۆی لە ئەقڵ و بیركردنەوەی ستاندارد جیاكردبێتەوە. بڕِوانە چ لەیەكچوونێكی سەیر لەنێوان سەرمایەداری كوردستان و نووسەرەكەیدا هەیە. سەرمایەداری كوردستانی دەیەوێت زیاترین سەرمایە كەڵەكە بكات، بەبێ ئەوەی هیچ ئەركێك بەو سەرمایەیە بسپێرێت. ئەو سەرمایەدارە چێژ لە بینینی نەخش و نیگاری سەر رووی پارە دەبینێت، لەكاتێكدا ژینگەكەی ژەهراوی بووە، شارەكەی بۆتە زبڵخانە، هەوای پیس هەڵدەمژێت و ئاوی پیستر دەخواتەوە. لە دەوروبەرەكەی تەنها مرۆڤی نەخۆش و پەككەوتە هەن، نووسەرەكەشی ئارەزووی كۆكردنەوەی رۆشنبیریی هەیە و چێژ لە بینینی بەرگی كتێبەكانی دەبینێت، بەبێ ئەوەی ئەو رۆشنبیرییەی هیچ ئەركێكی رەخنەیی و دامەزراندنی مەعریفە و تەنانەت ئەركی پێداگۆگییشی هەبێت.\nPrevious پرس ژماره65\nNext دۆگماکانی د. نامۆ عه‌زیز


تەقینەوەی ڕق و قینی پەنگخواردوو\nنیزیکه‌ی چل ساڵه له نێو کۆمه‌ڵگەی ئێراندا توڕه‌یی کۆ ده‌بێته‌وه و ڕق په‌نگ ده‌خواته‌وه. ڕێژیمی کۆماری ئیسلامی هه‌ر زۆر زوو دوای به ده‌سه‌ڵات گه‌یشتنی، ته‌واوی جیابیرانی خۆی وه‌لادا و به شێوه‌یه‌کی دڕندانه سه‌رکوتی کردن و خستنیه به‌ره‌ی دژی خۆیه‌وه. تا ئه‌و کاته و له سه‌ره‌تای سه‌رکه‌وتنی شۆڕشی گه‌لانی ئێراندا جگه له کوردستان زۆربه‌ی خه‌ڵکی ئێران پێیان وابوو که سه‌ره‌ده‌مێکی تازه له په‌یوه‌ندیی نێوان خه‌ڵک و حکومه‌ت هەڵدەدرێتەوە و کۆمه‌ڵانی خه‌ڵک ده‌توانن به‌سه‌ر چاره‌نوسی خۆیاندا زاڵ بن، له سه‌روه‌ت و سامانی وڵات به شێوه‌یه‌کی عادڵانه که‌ڵک وه‌رگرن و هاوشانی وڵاتانی دیکه‌ی دنیا به شێوه‌یه‌کی ئاشتیخوازانه بۆ گه‌شه‌کردن و پێشکه‌وتنی وڵاتی خۆیان له‌گه‌ڵ باقی وڵاتانی ناوچه و هه‌مو دنیادا ڕه‌قابه‌ت بکه‌ن.\nبگه‌رێوه|ئەم بابەتە 225 جار بینراوە| بینێره| چاپ


21 ئاب 2016\nبە دڵنیایەوە كەس نیە ناوی فیرعەونی نەبیستبێ و لەژیانی رۆژانەشمان هەموومان بەكاری دەهێنین، لە راستیدا فیرعەن خۆی ناو نیە، بەڵكو پلە و پۆستە، بەكورتی رەمزە بۆ هەموو دەسەڵاداریكی خۆسەپێن و بێ ویژدان و زاڵم و ستەمكار.\nدیارە بە درێژایی مێژوو لەهەموو چاخ و زەمانێك فیرعەونێك بووە،بەڵام بەداخەوە لە دوای شۆڕشی تەكنەلۆژیا و زەمانی عەولەمە و سەردەمی عیلم، ژمارەی فیرعەونەكان لەبری لەناو چوون زیادیانكردوە!!! بێ گومان بەگشتی هەموو گەل و میللەتێك لە فیرعەونەكان بێزارن و، هەردەم لە هەوڵدان بۆ رزگاربوون لە ژێردەستەیی و گەیشتن بە خەونی ئازادیی و دادپەروەریی.\nگەلان هەندێ جار ئەگەر بۆیان بكرێ و بتوانن رێگای خەباتی چەكداری دەگرنە بەر بۆ روخان و لەناوبردنی فیرعەونەكان. ئیتر هەندێ جار فیرعەونەكان بەرگەی خەباتی شوڕشگێران ناگرن و دەڕووخێن. بەڵام دواتر دوای خەبانی چەندین ساڵە و بوونە قوربانی هەزار كەس،كەچی هیچ لە دۆخەكە ناگۆڕێ و كورد وتەنی سەیر دەكەی هەر هەمان تاس و حەمامە بۆ؟\nلەم بارەوە (علی شەریعەتی) قسەیەكی زۆر جوانی هەیە كە دەڵێ، كاتێ شۆڕش دەكەین دیكتاتۆرەكان دەڕووخێنین، بەڵام سەركەوتوو نابین و شتێكی ئەوتۆ لە ژیاندان ناگۆڕێ، چونكەئەوانەی دیكتاتۆریان دروستكرد هەر لە شوێنی خۆیانن.\nبەراستی جوانی پێكاوە، راستی فیرعەونەكان كە ئێستا بە دیكتاتۆر ناودەبرێن هیچ كامێكیان لە هەسارەیەكی ترەوە دانەبەزیوە بۆ سەر زەوی، بەڵكو هەموو دیكتاتۆریك رۆڵەی وڵاتەكەی خۆیەتی و، بە نان و ئاوی ئەو وڵاتە گەورە بووە، ئینجا هیچ كەسێكیش بە سەرۆك و دەسەڵاتدار لە دایك نەبووە، بەڵكو ئەوە میللەتانن كە دیكتاتۆر و فیرعەون دروست دەكەن.\nئاخر هەموو كەسێ كاتێ بۆیەكەم جار دەبێ بە سەرۆك كەسێكی ئاساییە و، دواتر توێژەكانی كۆمەڵگا بەتایبەتی سیاسی و رۆشنبیر و سەركردە سەربازیەكان و، یاساناس و دادوە و راگەیاندكار و خاوەن قەڵەم و شاعیر و هونەرمەندەكان ئەوەندە بەشان باڵی هەڵدەدەن، تا خۆی لێی دەگۆڕێ و دەبێ بە فیرعەون.\nپێم وایە زۆرجار فیرعەونەكان نەك هەر بێ تاوانن بەڵكو زولمَیشیان لێكراوە!!! لەوانەیە بوترێ ئاخر كێ دەتوانێ زوڵمیان لێبكات. بەڵێ ئەوانە زوڵمیان لێكردوون كە قەناعەتیان پێكردوون كە بەهیچ شێوەیەك بەدیلیان نیە،ئەوان كەسێكی ئاسایی نین و موعجیزەی سەر عەرزن،ئەگەر ئەوان نەمێنن ئیتر شتێك نامێنێ بەناوی میللەت و وڵات. ئاوا زوڵم لە سەرۆكەكان دەكرێ و ئەوانیش دەبن بە فیرعەون بۆ گیانی میللەتی خۆیان.\nهەزاران رەحمەت لە سەرۆك و سەركردە و فەیلەسوفی ئیسلامی (علی عیزەت بیگۆفیچ) كە رۆژێكی هەینی چووە مزگەت و كاتەكەی درەنگ بوو مزگەت پڕبوو لەخەڵك، كە بینیان سەرۆكە هەر هەموویان هەستانە سەرپێ و فەرمویان لێكرد، ئەویش پێی وتن(دانیشن بە دەستی خۆتان دیكتاتۆر بۆخۆتان دروست مەكەن)\nراستی لەناو هەر میللەتێك فیرعەون دروستبوو، ئەوە ئەو میللەت و كۆمەڵگایە نەخۆشە، بۆیە تۆوی پیسی دیكتاتۆریەت لە هەناوی ئەم كۆمەڵگایەدا نەشونما دەكات و گەورەدەبێ، ئەی بۆ لە هەناوی كۆمەڵگا تەندروستەكان فیرعەون بوونی نیە؟! باشە ئەوان حەزیان لە خۆسەپاندن و مانەوەی هەتا هەتایی نیە؟ بۆ نا هەموو دەسەڵاتدارێك حەزی لە پیاهەڵدان و دەست ماچكردن و كڕنۆش بۆبردنە، بەڵام كاتێ دەزانێ بۆی ناچێتەسەر و كاسەلێس و ماستاوچی و پیسخۆر شك نابات،ئیتر ئەویش لەخۆی دەرناچێ و نابێ بە فیرعەون.\nبەداخەوە زۆر جار دەوترێ ئەوە ئیسلامە وای لە خەڵك كردوە كە زوڵم و ستەم لە فیرعەونەكان قبوڵ بكەن و بۆ جگە لە وڵاتانی رۆژهەڵاتی زۆرینە موسڵمان دیكتاتۆر بوونی نیە؟. ئاخر ئیسلام تا سەر ئیسقان دژە لەگەڵ زۆڵمی فیرعەونەكان و خەتای چیە؟. دەزانن یەكێك لە حیكمەتەكانی ئیسلام ئەوەیە لە سەردەمێكدا هاتووە كە بەهیچ شێوەیەك وێنەی پێغەمبەر و ئەسحابەكانیش بونیان نیە، ئەمە لەبەر ئەوەیە تا لە شوێنە پیرۆزەكان دانەنرێن و كڕنۆش و سوژدەیان بۆ ببرێ و، دواتر خەڵك فێربێ و بەلایەوە ئاسایی بێ سوژدە بۆ شتی تریش بەرێ!!!\nبی گومان لە پرەنسیپیەكانی ئیسلام هیچ كەس لە زاتی (پیغەمبەر) (د.خ)گەورەتر نیە، بەڵام ئەو زاتە گەورەیە خۆی دەفەرموێ(هێدە پێم هەڵمەدەن وەك ئەوەی نەسرانیەكان بە عیسای كوڕی مەریەمیان هەڵدا، من تەنها عەبدم، پێم بڵێن عەبد و رەسوڵی خوا) دەی كەسێ بەم شێوەیە لە دینەكەی تێبگا و پێغەمبەرەكەی بە عەبد بزانێ، دەی چۆن دەبێتە هەوێنی دیكتاتۆریەت و فیرعەون بۆخۆی دەسازێنێ؟!.


◄ ئەنجام: 301 تۆمار دۆزرایەوە، لاپەڕە 1 لە 31 ژمارەی تۆمار لە لاپەڕەیەکدا: 🗐 1 🗐 5 🗐 10 🗐 25 🗐 50 🗐 100\n📅 00-09-1974 رێکەوت و رووداو (کڕۆنۆلۆژیا)\n- ژمارەی پەنابەرە کوردەکانی باشوور لە ئێراندا گەیش [ زۆرتر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:21\n👁 ئەم بابەتە 42,901 جار بینراوە\n👁 ئەم بابەتە 23,940 جار بینراوە\n👁 ئەم بابەتە 48,600 جار بینراوە\n👁 ئەم بابەتە 94,818 جار بینراوە\n👁 ئەم بابەتە 23,358 جار بینراوە\n📅 08-08-1974 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 12:56PM\nباشووری کوردستان - سوپای داگیرکەری ئێڕاقی، چیای ک [ زۆرتر... 👁] ✖ ✖ ✖ 0 0 ✔ 62% ✍ هـ.ب. 21-1-2017 12:56:25\n👁 ئەم بابەتە 81,247 جار بینراوە


دوای ئەوەی بەهۆی بڵاوبەنەوەی قایرۆسی کۆڤید -١٩ ناسراو بە کۆرۆنا لە چین و پاشان بڵاوبوونەوەی بەجیهاندا و راگەیاندنی باری نائاسایی لە لایەن ڕێکخراوی تەندروستی جیهانی لە ٣١/١/٢٠٢٠ راگەیاند، بەشێوەیەکی چاوەڕوان نەکراو ئابوری جیهان کەوتە قەیرانەوە، نەوت و بازاڕی نەوتیش لەسەروی هەرەمەکەوەیە و راستەوخۆ وەکو فایرۆسەکە بەخێرایی لێکرد.\nلەمانگی رابوردووەوە نرخی نەوت بەشێوەیەکی بەرچاو ناجێگیرە نرخ لە ٧٠$ وە بۆ ٥٥$ دۆلار لە هەڵبەزو دابەزدابو، لێدوانەکانی ئۆپیک و بەتایبەت تر سعودیە بەشێوەیەکی کاتی نرخی نەوتی راگرتبوو.\nلێرەدا گرنگە ئاماژە بەوە بکرێ کە سعودیە لەجەنگی نرخەکان ساڵی ٢٠١٥ دا تووشی قەیرانی دارایی قوڵ بوو روبەڕوی گەورەترین کورتهێنانی بوجە بوو لەمێژوی سعودیە دا بە بڕی ٩٨$ ملیا دۆلار.\nکاریگەری و رۆڵی ئۆپیک کەوتبوە ژێر پرسیارەوە، هەرلەوکاتانەدا سعودیە وەکو دامەزرێنەو لەهامانکاتدا گەورەترین بەرهەم هێنی نەوتی جیهان و سەرۆکی کردەیی ڕێکخراوی ئۆپیک هەوڵەکانی وەگەڕخست بۆ ئەوەی جارێکی تر بتوانن جڵەوی نرخی نەوت بگرنەوە دەست وەتا رادەیەکی باش سەرکەوتوو بوو، بەتایبەت دوای ئەوەی روسیای بەشدار پێکرد لە راوێژ و پاشان لە ڕیکەوتنەکانیان بۆ کەمکردنەوەی بەرهەمهێنانی نەوت، تاوەکو هاوسەنگی بۆ بازاڕی نەوت بگەڕێننەوە ( ئەمە ئەو دەستەواژەیە لە بری بەرزکردنەوەی نرخی نەوت بەکاری دێنن ئێستا، لەترسی روبەروبوونەوەی یاسایی لە لایەن ئەمەریکاوە ئەگەر نرخ بەرز بکرێتەوە)، روسیاش بە ئەندازەی سعودیە پێویستی بە ڕیکەوتن بوو ئەویش بە هەمان شێوە توشی کورت هێنانی بوجە بوبوەوە. لە کۆتایی ساڵی ٢٠١٦ رێک کەوتن و لە مانگی کانونی دووەمی ٢٠١٧ دارێکەوتنەکە چووە بواری جێ بەجێکردن و پاشان بەڕیکەوتنی ئۆپیک پلەس ناسرا.\nماوەی سێ ساڵە بەردەوامن لە هاوکاری و تاڕادەیەکی باش نرخی نەوتیان بەرز کردەوەو گەیاندیانە سەروو ٧٠$ بەڵام لە ناکاو ڤایرۆسی کۆرۆنا وەکو میوانێکی رەزاتاڵ خۆی خزاند و پشێویەکی دروست کرد کە تائێستا ئاستی زیانە مادییەکانی دیار نییە، ئاماژەکان پێمان دەڵێن قەیرانێکی هاوشێوەی ٢٠٠٨ یان خراپتر دوبارە دەبێتەوە.\nهەفتەی پێشوو لە رۆزانی ٤-٦ ی ئازار لە ڤیەنا کۆبونەوەی وەزاری وڵاتانی ئۆپیک و ئۆپیک پلەس بوو، سعودیە پێشنیاری کەمکردنەوەی زیاتری بەرهەم هێنانی نەوتی کرد بە بڕ ١ ملیۆن ٥٠٠ هەزار بەرمیل، بەڵام رۆژی هەینی دوای چەندین کۆبونەوە نەگشتنە ئەنجام و وەزیری وزەی ڕوسیا ئەلێکسەندەر نۆڤاک وتی " لە کۆتایی ئەم مانگەوە هەموان سەرپشکن لە بەرهەم هێنان و هیچ پابەندییەکیان نابێت بە کەم کردنەوەی بەرهەم" ئەم لێدوانە ڕاگەیاندنی هەڵوەشاندنەوەی ئۆپیک پلەس بوو، پاش ئەم لێدوانە نرخی نەوت دابەزینی بەرچاوی بەخۆوە بینی بۆ ئاستی ٤١$ ، پێشتریش سەرۆکی روسیا ڤلادیمیر پۆتین رایگەیاندبوو رازین لە نرخی نەوت ،ئەوە ئاماژەبوو کە ئامادە نین بۆ رێکەوتنی زیاتر و سعودیە ئەبوایە فشاری زیاتری نەکردایە.\nئێستا دوای ئەوەی لە کۆتایی ئەم مانگەدارێکەوتنی ئۆپیک پلەس هەڵدەوەشێتەوە پێ دەچێت سعودیە ئاڕاستەی یاریەکە بەشیوەیەکی تر بگۆڕێت.وە بەنیازە گەورەترین جەنگی نرخ بکات. چۆن؟!\nکۆمپانیای ئارامکۆ مانگانە نرخی نەوتی بەکڕیارەکان و پاڵاوگەکان رادەگەیەنێت بەڵام رۆژی پێنجشەممە راگەیاندنەکەی دواخست بۆ دووشەممە، نرخەکان بەپێی نرخی بازار چەند سەنتێک تا ئەوپەڕی ٢$کەمتر دیاری دەکرا بەڵام ئارامکۆ رۆژی شەممە و دوای چەند کاتژمێرێک لە سەرنەگرتنی رێکەوتنەکەی ئۆپیک پلەس بەکڕیارەکانی راگەیاندووە کە داشکاندنی٦ بۆ ٨ $ یان بۆ دەکات.\nبەپێی هەندێ سەرچاوە سعودیە بەنیازە شەڕی دابەزاندنی نرخ بکات بەوەی لە مانگی ئایندەوە ئاستی بەرهەم هێنانی زیاد بکات سەرەتا بگەیەنێتە ١٠ ملیۆن کە ئێستا ٧.٩ ملیۆنە، پاشان ئەگەر پێویست بکات بۆ ١٢ ملیۆن بەرمیلی رۆژانە بەرزی کاتەوە. بەم کارەی ناسەقامگیری گەورە لە نرخدا دروست دەبیت و نرخ زیاتر دادەبەزێت ، وەهەروەها بە کڕیارەکانیشی لە ئەوروپاو ئاسیا و ئەمەریکا ڕاگەیانووە داشکانیان لە نرخەکان بۆ دەکات.\nلە هەنگاوێکی تردا ئارامکۆ بە کریارەکانی لە باکوری رۆژئاوای ئەوروپا راگەیاندووە کەنەوتی سوکیان بە داشکانی ١٠،٢٥$ لەژێر نرخی برێنتەوە پێ دەفرۆشێت لەکاتێکدا نەوتی ئۆراڵی روسی بە ٢$ لەژێر برێنتەوە دەگاتە ئەوروپا ئەم هەنگاوەی سعودیە لێدانێکی راستەوخۆیە لە نەوتی روسی بۆ ئەوەی نەگاتە بازاڕەکانی ئەوروپا.\nسعودیە بەزیادکردنی بەرهەم و داشکاندنی زۆر لە نرخی نەوتەکەی بازاڕ تووشی شۆک دەکات و چاوەڕیی دابەزینی گەورە لە بازاری نەوت دەکرێت بۆ ٣٠$ وە ئەگەر دابەزینی زیاتریش دەکرێت بۆ ٢٠$ چونکە بازاڕی نەوت خۆی کێشەی خواست و خستنە روی هەیە . بەم دوو هەنگاوە دەیەوێت روسیا ناچار بکات بێتە سەر مێزی گفتوگۆ ، تا چەند سەر کەوتوو دەبێت لە چەند هەفتەی ئایندە دا دەردەکەوێت. شایانی بیرهێنانەوەیە ساڵی ١٩٩٨ سعودیە لە گەورەترین جەنگی نرخدا نرخی نەوتی دابەزاند بۆ ٩.٥٥$.\nلێرەدا پرسیارێک بەکراوەیی بۆ ئێوەی ئازیز: ئەگەر نرخی نەوت بەو ئاڕاستەیە بڕوات هەرێم روبەڕوی چی دەبێتەوە؟ لەکاتێکدا لە٢٠١٦ تەنها بۆ چەندمانگێکی کەم نرخ لە ژێر ٣٠$ بوو توشی ئەوقەیرانەبوو کەئێستاش نەهاتووەتەوە سەرخۆی و قەرزێکی زۆر و پاشەکەوت و وەستانی هەموو پرۆژەکانی بەدوای خۆیدا هێنا.


هەڵمەتێكی گەورە دەستپێدەكات\nبارزانی لەفراوانبوونی دەنگە نەخێرەكان بۆ ریفراندۆم نیگەرانە\n16/08/2017 6247 جار خوێندراوه‌ته‌وه\nمەسعود بارزانی لەفراوانبوونی دەنگە نەخێرەكان لەسەر ریفراندۆمی هەرێمی كوردستان نیگەرانەو بەنیازە لەبەرانبەردا هەڵمەتێكی فراوان دەستپێبكات.\nبەپێی ئەو زانیارییانەی لەچەند سەرچاوەیەكی ئاگادارەوە دراوە بەشارپرێس، مەسعود بارزانی لەچەند كۆبوونەوەیەك نیگەرانییەكانی خۆی لەفراوانبوونی دەنگە ناڕەزایی‌و نەخێرەكان نەشاردووەتەوەو باسی كردووە.\nهەر بەپێی زانیارییەكان بارزانی لەكۆبوونەوەكان، بەتایبەتی لەكۆبوونەوە ناوخۆییەكانی پارتی دیموكرات هۆشداریداوە لەفراوانبوونی دەنگە ناڕەزاییەكان، بەشێوەیەك رایگەیاندووە "كاریگەری خراپی لەسەر ئەنجامی ریفراندۆمەكە دەبێت".\nمەسعود بارزانی‌و بەشێك لەلایەنە سیاسییەكانی هەرێم رۆژی 7 حوزەیرانی رابردوو 25/9/2017یان دیاریكرد بۆ ئەنجامدانی ریفراندۆم، كە ئێستا دەنگێكی زۆر لەهەرێم هەیە بۆ ئەنجامنەدانی ریفراندۆم لەو رۆژەدا.\nشارپرێس ئەوەشی زانیوە لەبەرانبەر دەنگە نەخێرو ناڕازییەكان، مەسعود بارزانی بەم نزیكانە، چ لەناوخۆی پارتی‌و چ لەسەر ئاستی ناوچەكانی هەرێم چەند كۆبوونەوەیەك دەكات، ئەوەش وەك هەڵمەتێكی فراوان بۆ بانگەشەی ریفراندۆم‌و بەرپەچدانەوەی ئەو دەنگانە.\nجگە لەدەنگە ناڕەزاییەكان لەسەر ئاستی جیهانیش هەڵمەتێكی فراوان هەیە، كە هەڵمەتەكە دژایەتی خۆی بۆ ئەنجامدانی ریفراندۆم لەهەرێم راگەیاندووە، بەتایبەتی ئەمریكاو ئێران‌و توركیا، ئەمە جگە لەناڕەزایی حكومەتی عێراق لەسەر بەرێوەچوونی پرۆسەكە.


هەواڵ ئێران | فیلم و دەنگ 7\nوەزیری وزەی ئێران: لیژنەی هاوکاریی ئێران و عێراق پاش 6 ساڵ لە هەڵپەسێردرانی کارا دەکرێتەوە\nبەشی ئێران- وەزیری وزەری ئێران لە سەرووی شاندێکی ئابووری سەردانی بەغدای کرد و ڕایگەیاند لیژنەی هاوکاریی ئێران و عێراق پاش 6 ساڵ لە هەڵپەسێردرانی کارا دەکرێتەوە.\nئێران: هێرشکرانە سەر بەرژەوەندیی ئەمریکا لە عێراق پێوەندیی بە ئێمەوە نیە\nبەشی ئێران- وتەبێژی دەوڵەتی ئێران لە لێدوانێکدا ڕایگەیاند ئەگەر لە وڵاتی عێراق ئیرادە و خواستێک دژی هەبوونی ئەمریکا لەو وڵاتە هەیە ئەوە پێوەندیی بە ئێرانەوە نیە.\n119 هاووڵاتیی دیکەی ئێران بە کۆرۆنا گیانیان لە دەست دا/ 5 هەزار و 502 تووشبووی نوێ تۆمار کرا\nبەشی ئێران- وتەبێژی وەزارەتی تەندروستیی ئێران ڕایگەیاند لە 24 کاتژمێری ڕابردوودا 119 حاڵەتی نوێی مردن بە کۆرنا تۆمار کراوە بەوەش دوایین ئاماری مردن بە کۆرۆنا گەیشتە 54 هەزار و 693 حاڵەت.\nهاتوچۆ لە مەرزی باشماخی مەریوان ئاسایی بوویەوە\nبەشی کوردستان- بەڕێوەبەری گومرگی باشماخ ڕایگەیاند بەگوێری بڕیاری وزەارەتی ناوخۆی هەرێمی کوردستان و کونسوڵخانەی ئێران، بڕیاری قەدەغەی هاتوچۆ لە سنووری باشماخ هەڵگیرا و هاتوچۆ ئاسایی بوویەوە.


لیژنا پێشمەرگەیێ پەرلەمانێ کوردستانێ: پێشمەرگەی ئاریشا کێمیا هێز و پێداویستیا یا هەی\nجێگرێ سەرۆکێ لیژنا پێشمەرگە ل پەرلەمانێ کوردستانێ ڕاگەهاند، هێزێن پێشمەرگە ئاریشا کێمیا هێز و پێداویستیێن چەکی یا هەی، لێ سەنگەرێن پێشمەرگەی بهێزن.\nعوسمان سێدەری جێگرێ سەرۆکێ لیژنا پێشمەرگە ل ناڤینا رۆژا ئێن ئاڕ تیدا بەحس ژ وێ یەکێ کر، ل پشتی ١٦ی ئۆکتۆبەرێ بۆشاییەکا ئەولەهیێ یا زۆر ل ناڤچەیێن ڤەقەتیای دروستبوویە و روبەرێ بەرەڤانیا سەنگەرێن پێشمەرگەی بەرفرەهکریە.\nئاماژە ب وێ یەکێ ژی کریەن هێزێن عێراقی پێگیری لهەڤهاتن و هەڤبەندی یا هەڤبەش نابن دگەل هێزێن پێشمەرگەی، هەروەسا دبێژیت، هەڤپەیمانان پالپشتیەکا زۆر یا پێشمەرگەیان کریە، لێ بەشەک ژ چەکێن پێشمەرگە ل شەرێن دژی داعشدا ژناڤچووینە.\nسپێدەهیا ئەڤرۆ، کونسلخانەیا ئەمریکا ل هەولێرێ بەلاڤکر، کو وەلاتێ وان دێ پێگیر مینیت ب راوەستان هەڤملێ پێشمەرگە و هێزێن ئەولەهی یێن عێراقی یێن دی بۆ پشتراستبوون ژ وێ یا ب تەمامی شکەستن ب داعش ئینایە.\nئەڤە ژی ددەمەکیدایە، درەنگیا شەڤا شەمبی و دەمژمێر ١٢ و ٣٠ خۆلەک، چەکدارێن داعش ل سنورێ پردێ و ل نێزیک گوندێ قایەباشی، هێرشکرە سەر دوو سەنگەرێن سەربازی یێن پێشمەرگە و بەرهنگاربوون دناڤبەرا هێزێن پێشمەرگە و چەکدارێن داعشدا دروست بوو، کو تێدا شەهید و بریندار ل رێزێن پێشمەرگەیدا کەفتن.\nل پشتی بویەرێ، نێچیرڤان بارزانی سەرۆکێ هەرێما کوردستانێ ڕاگەهاند، داخازێ ژ پەرلەمان و حکومەتا عێراقێ و هەڤپەیمانێن ناڤدەولەتی دکەن بلەز کاربکەن بۆ دروستکرنا عێزا هەڤبەش دناڤبەرا پێشمەرگە و ئارتێشا عێراقێ دا ل ناڤچەیێن ناکوکی لسەر.\nمەسرور بارزانی سەرۆکێ حکومەتا هەرێمێ ڕاگەهاند، داعش مژیلی خۆرێکخستنێیە و هێشتا مەترسیا راستەقینە ل چەندین ناڤچەیێن عێراقێ، گوتیە ژی، ب تایبەتی ل ناڤچەیێن کوردستانیێن دەرڤەی ئیدارا هەرێمێ، کو مفا ژ وێ بۆشاییا ئەولەهیێ وەردگریت کو ل وان سنوران یا هەی.


← نگرانی نسبت به وضعیت بهروز آلاخانی زندانی سیاسی کُرد محکوم به اعدام\nPosted on August 9, 2011, in Kurdish, Video/ Audio and tagged ئازاد مورادیان باسی کۆمیته‌ی کوردی ئه‌مه‌ریکا بۆ دیموکراسی و مافه‌کانی مرۆڤ له ئێران ده‌کات. Bookmark the permalink.\tLeave a comment.


Mewda Media | راگەیەندراوێك لە وەزارەتی دارایی یەوە\nراگەیەندراوێك لە وەزارەتی دارایی یەوە\nوەزارەتی دارایی و ئابووری حكومەتی هەرێمی كوردستان رایگەیاند، لەمەودوا گۆڕینەوەی دۆلار بە دینار لەلایەن وەزارەتەكەوە بەشێوەی فرۆشتنی ئاشكرا دەكرێت و ئەوەش بۆ نەهێشتنی قۆرغكاری دەگەڕێنێتەوە.\nئەمڕۆ شەممە، وەزارەتی دارایی و ئابوری حكومەتی هەرێمی كوردستان لە راگەیەنراوێكدا كە وێنەیەكی بۆ مەودا نێردراوە رایگەیاند "لەمەودوا گۆڕینەوەی دۆلار بە دینار لەلایەن وەزارەتەوە بەشێوەی فرۆشتنی ئاشكرا دەبێت، بۆ ئەو مەبەستە گروپێكی ئەلیكترۆنی كاراكراوە كە سەرجەم بانكە ئەهلیەكان و كۆمپانیاكان و نوسینگەكان كە مۆڵەتی فەرمییان هەیە بۆ گۆڕینەوەی دراو، دەتوانن بەشداربن".\nوەزارەتی دارایی دەشڵێت "هەموو شوێنە فەرمییەكان دەتوانن لە پڕۆسەی كڕینی ئاشكرادا بۆ گۆڕینەوەی دۆلار بە دینار بەشدار بن و ئەوەش، لەپێناو نەهێشتنی قۆرخكاری و هەلی وەك یەك بۆ هەموان و زیادكردنی داهاتی گشتییە".\nجێی ئاماژەیە پێشتر فرۆشتنی دۆلار لە رێگەی بانكی ناوەندی عیراقەوە بووە، هەموو ئەو بانكە ئەهلییانە و خاوەن نوسینگەی ئاڵوگۆڕانە كە مۆڵەتیان هەبووە توانیویانە بچنە ئەو زیادكرنە ئاشكرایانەی بانكی ناوەندی عیراقی.


خولی پلە یەکی ڕووسیا - سپارتاک مۆسکۆ vs ئانژی - Soccer - Yariga - Results, fixtures, tables and statistics\nTosno vs. سپارتاک مۆسکۆ ڕوبن کازان vs. ئوراڵ لۆکۆمۆتیڤ مۆسکۆ vs. ئامکار پێرم زینیت vs. Ufa دینامۆ مۆسکۆ vs. سسکا مۆسکۆ سپارتاک مۆسکۆ vs. ئانژی ئوراڵ vs. Tosno Ufa vs. Arsenal Tula ڕۆستۆڤ vs. لۆکۆمۆتیڤ مۆسکۆ کراسنۆدار vs. زینیت\nسپارتاک مۆسکۆ vs ئانژی 2-2\nLuiz Adriano (PG) 14'\n74' M. Samardžić (G) (دروستکرا لە لایەن: A. Khubulov)\n78' A. Katsaev (G) (دروستکرا لە لایەن: O. Danchenko)\nل. مێلگاریۆ (G) 90'+2\n'85 بۆ س. بریزگالۆڤ\n'36 بۆ فێرناندۆ\n'67 بۆ G. Dzhikiya\nT. Phibel (GDL)\n'72 بۆ A. Khubulov\n'77 بۆ ل. مێلگاریۆ\n'90+1 بۆ ڤ.ئافۆنین\nT. Dzhamalutdinov (RUS)\nG. Panomo (ETH)\n'36 بۆ جـ.ئانانیدزێ\n'67 بۆ کۆمباڕۆڤ\n'72 بۆ پرودنیکۆڤ\n'77 بۆ M. Pašalić\n'85 بۆ A. Katsaev\n'90+1 بۆ O. Danchenko\n12 Luiz Adriano 14'\n3 V. Poluyakhtov 55'\n7 A. Katsaev 78'\n52 M. Samardžić 74'\n11 فێرناندۆ بۆ جـ.ئانانیدزێ 36'\n14 G. Dzhikiya بۆ کۆمباڕۆڤ 67' 84'\n25 ل. مێلگاریۆ بۆ M. Pašalić 77' 90+2'\n26 Y. Shleev گ\n8 A. Khubulov بۆ پرودنیکۆڤ 72'\n20 T. Dzhamalutdinov\n25 G. Panomo\n29 ڤ.ئافۆنین بۆ O. Danchenko 90+1'\n92 س. بریزگالۆڤ بۆ A. Katsaev 85'\n01/04/18 PRL کراسنۆدار 1 - 1 ئانژی بینینی ڕووداوەکان زانیاری زیاتر لەسەر ئەم یارییە\n14/04/18 PRL زینیت 1 - 0 ئانژی بینینی ڕووداوەکان زانیاری زیاتر لەسەر ئەم یارییە\n28/04/18 PRL Arsenal Tula 2 - 1 ئانژی بینینی ڕووداوەکان زانیاری زیاتر لەسەر ئەم یارییە\n07/05/18 PRL ئانژی 0 - 2 تێرێک گرۆزنی بینینی ڕووداوەکان زانیاری زیاتر لەسەر ئەم یارییە\n13/05/18 PRL سسکا مۆسکۆ 2 - 1 ئانژی بینینی ڕووداوەکان زانیاری زیاتر لەسەر ئەم یارییە\n17/05/18 PL1 یێنیسێی 3 - 0 ئانژی بینینی ڕووداوەکان زانیاری زیاتر لەسەر ئەم یارییە\n20/05/18 PL1 ئانژی 4 - 3 یێنیسێی بینینی ڕووداوەکان زانیاری زیاتر لەسەر ئەم یارییە


زیاتر لە 159 ملیۆن کەس بەڤاکسینی دژبە ڤایرۆسی کۆرۆنا لەجیهاندا کوتراون، ئەمەریکا بەپلەی یەکەم دێت و چین بەپلەی دووەم و بەریتانیاش بەپلەی سێهەم، هەروەها ئیسرائیلیش بەپلەی یەکەم دێت کە بەرزترین ڕێژەی دانیشتووانی بە ڤاکسینی کۆرۆنا کوتراون.\nبەگوێرەی ڕاپۆرتێکی ئاژانسی هەواڵی" تاس"ی ڕوسی (هەینی 12ی شوباتی 2021) کە" ناس کورد" بەدواداچوونی بۆکردووە، "زیاتر لە 159,3 ملیۆن کەس بەڤاکسینی دژ ڤایرۆسی کۆرۆنا لە جیهاندا کوتراون".\nبەگوێرەی ڕاپۆرتەکە، " زیاتر لە 2 ٪ ی دانیشتووانی سەر زەوی کوتراون، کە بەگوێرەی داتاکانی ڕێکخراوی نەتەوە یەکگرتووەکان لەساڵی 2020 نزیکەی هەشت ملیار کەس مەزەندە دەکرێت".\nڕاپۆرتەکە ئاماژەی بەوشکردووە، " لە ماوەی حەوت ڕۆژی ڕابردوودا نزیکەی شەش ملیۆن کەس لە جیهاتدا بە ڤاکسنی دژ بە کۆرۆنا کوتراون، ئەوە لە کاتێکدا کە 3ی ئەم مانگەدا ژمارەی ئەو کەسانەی کە بەڤاکسینەکە کوتراون بۆیەکەم جار لە ژمارەی تووشبووانی پەتاکە زیاتربێت".\nئاژانسە ڕوسییەکە ئەوەشی خستووەتەڕوو،" بەپلەی یەکەم ئەمەریکا دێت کە زیاتر لە 48 ملیۆن کەس لە دانیشتووانەکەی بە ڤاکسینەکە کوتاوە، چین لە پلەی دووەمدایە و زیاتر لە 40 ملیۆن هاوڵاتی کوتراون، بەریتانیاش بەپلەی سێهەم دێت کە 14 ملیۆن کەس لە هاوڵاتیانی بە ڤاکسینەکە تائێستا کوتراون".\nئاماژە بەوەشکراوە، "بەرزترین ڕێژەی دانیشتووانی کوتراو بە ڤاکسین لەسەر ئاستی جیهان لە ئیسرائیلە کە زیاتر 69 ٪ ی هاووڵاتیانی کوتراون وئیماراتتیش بەپلەی دووەم دێت کە زیاتر لە 49 ٪ هاوڵاتیانی بە ڤاکسینی دژ بە پەتاکە کوتاوە".\nلەسەرەتای سەرهەڵدانی پەتای کۆرۆنا لەشاری ووهان لە وڵاتی چین لەکۆتاییەکانی ساڵی 2019وە تائێستا زیاتر لە 107 ملیۆن کەس تووشی نەخۆشییەکە بوون و زیاتر لەدوو ملیۆن و 300 هەزار کەسیش بە هۆی ئەوپەتایەوە گیانیان لە دەست داوە .


ساڵی (2007) وەک یەکهەمین دەستگای ڕاگەیاندنی کوردیی لە ژمارەکانی (57، 58 و 59) ی گۆڤاری لڤیندا تەواوی زانیارییە ورد و نهێنییەکانی پێگەی دەستگا هەواڵگرییەکانی میت و ئیتڵاعاتمان لە هەرێمی کوردستان بڵاوکردەوە. هەر ئەو دەمەیش بەرپرسە ئەمنییەکان دەیانگوت؛ نە ئێران و نە تورکیا پێویستییان بە لەشکرکێشیی سەربازیی نییە بۆ سەر هەرێمی کوردستان، چونکە ئەوان بەشێوەیەکی کرداریی لە هەموو شوێنێکی هەرێمدا پێگەو بارەگاو سیخوڕی خۆیان هەیە، تەنانەت لەناو مزگەوتەکانەوە تا ناو زانکۆکان بە پیاوەکانی میت و ئیتڵاعات تەنراوە. کۆمپانیاکانی بازرگانیی و وەبەرهێنان لێوانلێون لە سیخوڕ و پیاوەکانی هەردوو دەستگای میت و ئیتڵاعات، ئەمە جگە لەوەی بارەگای فەرمییان هەیەو بەئاشکرا هیچ جۆرە ڕێزێکیان بۆ سەروەریی و شکۆی هەرێمی کوردستان نەهێشتووەتەوە، تا ئەو ڕادەیەی بەرپرسێکی وەزارەتی دەرەوەی تورکیا لە دیدارێکی تایبەتدا پێیگوتین، کە لە هەرێمی کوردستان (باکوری عێراق) تەنها بەرپرسە مەدەنییەکان لە فۆڕمدا کوردن، دەنا ئەوەی حکومڕانی ڕاستەقینەی ئەوێیە، تورکیاو ئێرانن.\nئێران لە هەموو قوژبنێکی سلێمانیی هەڵەبجە و گەرمیان و تەنانەت کەرکوکدا بە ویستی خۆی تەراتێندەکات و بەرژەوەندییەکانی خۆی دەپارێزێت. بە هەمان شێوە تورکیا لە هەولێر و دهۆک باڵادەستە و لە ڕووی بڕیاری سیاسییەوە جیاوازییەکی ئەوتۆ لە نێوان ئەنقەرەو هەولێردا نییە. هەرچەندە لە دوای ڕیفراندۆمەوە لە (25) ی سێپتەمبەری ساڵی ڕابوردووەوە جۆرێک لە ئاڵوگۆڕی شوێنکەوتەی بەرژەوەندییە هەرێمییەکان ڕویداوە، بەڵام دواجار هەریەک لە سلێمانیی و هەولێر لە ژێر خەیمەی تاران و ئەنقەرەدا بەڕێوەدەچن.\nتورکیا خاک و ئاسمان و بارەگاو تەنانەت خەڵکەکەیش لەو ناوچەیە بە موڵکی خۆی دەزانێت، ژمارەی بارەگاو جەندرمەو پیاوەکانی میت و تانک و تفەنگەکانی تورکیا لە پارێزگای دهۆک ئێجگار زۆرترن لە بوونی ژمارەی جەندرمەی تورک و کەرەستە سەربازییەکانی لە هەر پارێزگایەکی تری پڕکێشە لە تورکیا. هەر بۆیەیش بەئاسانیی دەتوانێت ئۆپەراسیۆنی سەربازیی و ئەمنیی و تەنانەت پیلانگێڕیی سیاسیی لەو ناوچەیەدا ئەنجامبدات.\nئەوەی لە شیلادزێ ڕویدا، سەرەڕای دیوە شۆڕشگێڕییەکەی و قوربانیدانی خەڵکی ناوچەکەو تەنانەت دەتوانین وەک داستانێکی پاڵەوانبازیی کورد تۆماریبکەین، بەڵام نایشکرێت ڕەهەندەکانی پشت ئەو ڕوداوە نادیدە بگرین، تەنانەت وەک بەیاننامەی حکومەتی هەرێمی کوردستان ئاماژەیپێداوە؛ دەستی گێرەشێوێنی لەپشتەوە بووە! بەڵام ئەو دەستە گێرەشێوێنە نە پەکەکەو نە خەڵکە شۆڕشگێڕە خۆپیشاندەرەکە، نە هەڵسوڕاوانی گۆڕان و نە کادرەکانی یەکێتیی و هێزەکانی تر بووە، بەڵکو دەستە گێرەشێوێنەکە دوو دەستی ڕەشن، یەکێکیان لە سەری ڕەشەو ئەوەی تریان لە کۆشکەکانی عوسمانین. بەکورتیی ڕوداوەکەی شیلادزێ پیلانێکی دوو ڕەهەندییە؛ یەکێکیان بیانوویەکی سیاسیی تورکیایە، بۆ ئەوەی لەمەودوا بەناوی پاراستنی بەرژەوەندییەکانی و ژیانی جەندرمەکانی بە ئاسانیی ئۆپەراسیۆنی سەربازیی لە باشوور ئەنجامبدات. ڕەهەندی دوهەمیان ڕەهەندێکی پارتییانەیە، بۆ لێدانە لە پڕۆژەی نزیکبوونەوەی یەکێتیی و تورکیاو ڕاستەوخۆیش دەتوانین بڵێین وەڵامێکی پارتییانە بوو بۆ سەردانەکەی سەرۆک کۆماری عێراق بۆ تورکیا، کە پارتیی بە هەموو شێوەیەک ئەو جۆرە سەردانانەی نە پێ هەرسدەکرێت و نە دەیەوێت وەک سەردانی فەرمیی سەرۆکی وڵاتێک لێکدانەوەی بۆ بکات.\nلە هەمووی سەیرتر وەزارەتی دەرەوەی عێراق زۆر بەتوندیی دژی هێرشەکانی تورکیاو تەقەکردن لە خۆپیشاندەران وەستایەوە، لە کاتێکدا بە پێی ئەدەبیاتی پارتیی ئەوان عەرەبی فاشیستن و کوردکوژن، بەڵام حکومەتی هەرێمی کوردستان، کە پارتیی تێیدا هەموو چشتێکە، ڕوداوەکەی بە دەستی گێرەشێوێنەکان لەقەڵەمدا.


https://1baiser.com توركمانه‌كان لیستێك ناوى به‌رپرسانى داعش ده‌ده‌نه بیناڵى یه‌ڵدرم |\nHome ڕاپۆرت توركمانه‌كان لیستێك ناوى به‌رپرسانى داعش ده‌ده‌نه بیناڵى یه‌ڵدرم\non: كانونی دووه‌م 19, 2017 In: ڕاپۆرت, سەرەکیNo Comments\nدوانیان داعشیان له توركیاوه گواستووەته‌وه بۆ هه‌رێمی كوردستان\nڕێكخراوێكى توركمانى عێراقى لیستێكى 200 كه‌سیى ڕاده‌ستى سه‌رۆكوه‌زیرانى توركیا كردووه كه ناوى به‌رپرسانى داواكراوى داعشى تیایه كه له توركیا ده‌ژین یان سه‌ردانى ده‌كه‌ن تا ڕاده‌ستى به‌غدایان بكاته‌وه و به وته‌ى به‌رپرسى ڕێكخراوه‌كه‌ش دوانیان داعشیان له توركیاوه گواستووەته‌وه بۆ هه‌رێم.\nله كاتى سه‌ردانه‌كه‌یدا بۆ عێراق له سه‌ره‌تاى ئه‌م مانگه‌دا بیناڵى یه‌ڵدرم سه‌رۆكوه‌زیرانى توركیا له‌گه‌ڵ نوێنه‌رانى ڕێكخراوى ڕزگاركردنى توركمان كۆ بووەته‌وه، ئه‌وانیش لیستێك ناوى 200كه‌سییان ڕاده‌ست كردووه كه ناوى ژماره‌یه‌ك به‌رپرسى داعشی تیایه كه به وته‌ى خۆیان ده‌ستیان هه‌بووه له چه‌ندین تاوانى سنوورى شارى موسڵ و هێنانى چه‌كدارانى داعش له توركیاوه بۆ عێراق و هه‌رێمى كوردستان.\nسه‌رچاوه‌یه‌كى به‌رپرس له‌و ڕێكخراوه توركمانییه كه نه‌یویست له‌به‌ر هه‌ستیاریى دۆسیه‌كه ناوى بڵاو بكرێته‌وه به״ئاژانس״ى وت: ״به‌شێك له‌و داواكراوانه له كاتى ئازادكردنى قه‌زاى ته‌له‌عه‌فه‌رى سه‌ر به شارى موسڵ هه‌ڵهاتوون بۆ توركیا.״\nعه‌لی به‌یاتى سه‌رۆكى ڕێكخراوى ڕزگاركردنى توركمانه‌كان ئه‌و زانیارییانه‌ى بۆ ״ئاژانس״ پشتڕاست كرده‌وه و وتى: ״ئامانج له ڕاده‌ستكردنى لیستى ئەو ناوانه گوشاردرووستكردنه له‌سه‌ر حكوومه‌تى ئه‌نقه‌ره بۆ ده‌ستگیركردنى ئه‌و كه‌سانه و ڕاده‌ستكردنه‌وه‌یان به عێراق״.\nعه‌لی به‌یاتى وتیشى: ״ئه‌و لیسته ناوى ئه‌و سه‌ركردانه‌ى داعشى تیا بوو كه له عێراق و سوریاوه خۆیان گه‌یاندووەته توركیا و به‌شێكیشیان ئه‌ركیان ئه‌وه بووه ئه‌ندامانى ئه‌و گرووپه و خێزانه‌كانیان بگوێزنه‌وه بۆ توركیا و به پێچه‌وانه‌شه‌وه״.\nئه‌و به‌رپرسه‌ى ڕێكخراوه توركمانییه‌كه ئاماده نه‌بوو ناوى سه‌رجه‌م داواكراوان بداته״ئاژانس״، به‌ڵام ئاماژه‌ى به‌وه‌دا كه له‌نێویاندا ناوى جومعه محه‌مه‌د عه‌فرى سه‌ركرده‌ى سه‌ربازیى داعش هاتووه له ناحیه‌ى زومار كه له شارى ته‌له‌عه‌فه‌ره‌وه چووەته شارى ڕه‌ققه‌ى سوریا و له‌وێشه‌وه خۆى گه‌یاندووەته توركیا״.\nئه‌و وتى: ״به‌شێك له داواكراوه‌كان ئه‌وانه‌ن كه به هاوكاریى ئه‌فسه‌رانى سوپاى توركیا به‌ندكراوه‌كانى داعشیان له شارى ئه‌نتاڵیاى توركیاوه گواستووەته‌وه بۆ عێراق و سوریا له‌وانه حاته‌م جه‌سه‌ن جه‌رى و نزار قه‌دوش و سه‌یف سه‌ڵاحه‌دین و زاحم خزر یونس״.\nبه پێى زانیارییه‌كانى ״ئاژانس״ له‌و لیسته‌دا ناوى چه‌ند به‌رپرسێکى داعشى تیا بووه كه له خێوه‌تگه‌ى ئاواره‌كانى شارى غازى عه‌نتابى توركیان له‌وانه عه‌لی حسێن كه فه‌رمانده‌یه‌كى سه‌ربازیى داعشه، هه‌روه‌ها حاته‌م عه‌بدولكه‌ریم كه به‌رپرسى درووستكردنى بۆمبه چێنراوه‌كانى داعش بووه له عێراق.\nعه‌لی به‌یاتى ئاشكرای كرد كه دوو كەس له‌و به‌رپرسانه‌ى كه ناویان له لیسته‌كه‌دا هاتووە (داوود زه‌مو، ئه‌حمه‌د زه‌مو)ن كه به وته‌ى ناوبراو كاریان له‌سه‌ر گواستنه‌وه‌ى ئه‌ندامانى داعش كردووه له توركیاوه بۆ هه‌رێمى كوردستان تا له‌وێوه بچنه نێو ڕیزه‌كانى داعشه‌وه له موسڵ.\nبه‌یاتى وتیشى: ״ڕێكخراوه‌كه‌مان ئاماده‌یه هاوكاریى حكوومه‌تى هه‌رێمى كوردستان بكات ئه‌گه‌ر بیه‌وێت ناوى ئه‌و تیرۆریستانه‌ى داعشیان ده‌دینێ كه ئێستا له هه‌رێمى كوردستانن.״\nسرووشتى تاوانه‌كانى ئه‌و داواكراوانه‌ى داعش كه دراوه‌ته بیناڵى یه‌ڵدرم جیاوازن، له‌وانه تاوانى كوشتن و دزین و ده‌ستدرێژیی سێكسی و سووتاندنى ماڵوموڵكى هاووڵاتییان له قه‌زاى ته‌له‌عفه‌ر.\nبه‌یاتى وتى: ״ڕاده‌ستكرنى ئه‌و لیسته به یه‌ڵدرم له‌سه‌ر داواى خۆى بووه كه به‌ڵێنى ده‌ستگیرکردنیانی پێ داوین״.


News from hawlati.co - هاوڵاتی سەرچاوە ی باوەرپێکراو\nHawlati - hawlati.co - هاوڵاتی سەرچاوە ی باوەرپێکراو\nئاگادارییەك لەسایتی هاوڵاتی_ەوە\t1 Aug 2013 | 01:18 am\nخوێنەرانی بەرێزی هاوڵاتی ئاگادار دەكەینەوە بەهۆی كێشەیەكی هونەری لەئێستادا ناتوانین هەواڵ‌و بابەتە رۆژنامەوانیەكان بڵاوبكەینەوە، لەچەند رۆژی داهاتوودا دیزاینی نوێی سایتی هاوڵاتی دەكەوێتە كار\nفەلەكەدین كاكەیی كۆچی دوایكرد\t31 Jul 2013 | 06:07 pm\nهاوڵاتی فەلەكەدین كاكەیی كۆچی دوایكرد، نیوه‌ڕۆی ئه‌مڕۆ چوارشه‌ممه 31ی ته‌موزی 2013، بەنەخۆشیەكی كتوپڕ. فه‌له‌كه‌دین كاكه‌یی ئەندامی پێشووی سەركردایەتی پارتی دیموكراتی كوردستان، پاش نیوه‌ڕۆی ئه‌م...\nوتەبێژی حكومەت: نێچیرڤان بارزانی سه‌ردانی ئۆجه‌لان ناكات\t31 Jul 2013 | 01:32 pm\nهاوڵاتی سەفین دزەیی وتەبێژی فەرمی حكومەتی هەرێمی كوردستان لە لێدوانێكدا سەردانی نێچیرڤان بارزانی بۆ بەندیخانەی ئیمراڵی و دیداری لە گەڵ عەبدوللا ئۆجەلان رەتكردەوە. دزەیی دوپاتیكردەوە ئەو هەواڵانەی باس...\nئه‌ندامێكی سه‌ركردایه‌تی په‌یه‌ده: حكومه‌تی هه‌رێم داوای ئازادكردنی گه‌نجه‌كانی باشوری نه‌كردوه\t31 Jul 2013 | 01:10 pm\nدانا ره‌زگه‌یی ئاڵدار خه‌لیل ئه‌ندامی سه‌ركردایه‌تی پارتی یه‌كێتی سوریا “په‌یه‌ده” ئاشكرایده‌كات كه تائێستا حكومه‌تی هه‌رێم داوای ئازادكردنی ئه‌و هاوڵاتییانه‌ی هه‌رێمیان نه‌كردوه كه له‌لا...\nناوه‌رۆكی كۆبوونه‌وه‌كه‌ی نێچیرڤان بارزانی‌و داود ئۆغلو\t31 Jul 2013 | 01:03 pm\nهاوڵاتی نێچیرڤان بارزانی لەگەڵ بەرپرسانی توركیا تاووتوێی كۆنگرەی نەتەوەیی كورد دەكات و حكومەتی توركیاش پێشوازیی لە هەر هەوڵێك بۆ رێگەچارەی ئاشتییانەی كێشەكان دەكات. بەپێی راگەیەنراوی ماڵپەری فەرمی...\nبۆ دوه‌مجار مۆڵه‌تی ده‌ركردنی عه‌ره‌به‌كان درێژ ده‌كرێته‌وه\t31 Jul 2013 | 01:03 pm\nشاڵاو محه‌مه‌د ئیداره‌ی پارێزگای كه‌ركوك مۆڵه‌تی تا 10 رۆژ دوای جه‌ژنی ره‌مه‌زان ده‌داته ئه‌و خێزانه عه‌ره‌بانه‌ی مۆڵه‌تی نیشته‌جێبونیان نیه بۆ ئه‌وه‌ی شاره‌كه جێبهێڵن، ئه‌وه‌ش بۆ جاری دو...\nنێچیرڤان بارزانی هه‌ڵبژاردن له‌گه‌ڵ نه‌وشیروان مسته‌فا تاوتوێده‌كات\t31 Jul 2013 | 12:58 pm\nگۆڕان‌و یه‌كگرتو لاریان نیه له‌دواخستنی هه‌ڵبژاردنی په‌رله‌مان به‌مه‌رج‌و كۆمه‌ڵیش دژی ده‌وه‌ستێته‌وه دڵشاد ئه‌نوه‌ر نێچیرڤان بارزانی به‌ته‌له‌فۆن تاوتوێی دواخستنی هه‌ڵبژاردنی په‌رله‌مانی كو...\nپارتیش قسه‌ى هه‌یه\t29 Jul 2013 | 10:00 pm\nپارتى له‌سه‌ر هه‌ڵه‌ى نێو تۆمارى ده‌نگده‌ران دێته ده‌نگ، ئۆباڵى کێشه‌که‌ش ده‌خاته ئه‌ستۆى وه‌زاره‌ته‌که‌ى پشکى یه‌کێتى فەرمان سادق یەكێتی و پارتی بەرپرسە رەسمیەكانی یەكتر لەبەغداو هەرێم تۆمە...\nکۆمسیۆن جارێکی تر په‌رله‌مان نیگه‌ران ده‌کات\t29 Jul 2013 | 09:30 pm\nبڕیارێکی نوێی کۆمسیۆن بۆ دوجار ژماردنی دەنگەکان بەپێشێلکردنی یاسای هەڵبژاردن ناودەبرێت‌و داوا دەکرێت هاوشێوەی بڕیارێکی پێشوتریان هەڵبوەشێنرێتەوە. فەرمان سادق سەرۆكایەتی پەرلەمانی كوردستان بۆ جاری د...\nبه‌رپرسێکى یه‌کێتى: له‌ماوه‌ى هه‌فته‌یه‌کدا شه‌ڕى کورد‌و تورکمان دروستده‌بێت\t29 Jul 2013 | 09:00 pm\nحکومه‌تى عێراق ره‌زامه‌ندى ده‌رده‌بڕێت له‌سه‌ر پێشنیارى پێکهێنانى هێزى چه‌کدار بۆ تورکمانه‌کان سه‌ربارى دژایه‌تى کورد‌و عه‌ره‌ب. دڵشاد ئه‌نوه‌ر حکومه‌تى عێراقى به‌فه‌رمى ره‌زامه‌ندى له‌سه‌ر دروستکر...\nhawlati, youtube, hawlati.com, hawlati.co


کەرکوک: سەرکردەیەکی باڵای قاعیدە دەستگیرکرا | مەکتەبی ڕێکخستن\nتشرینی یه‌كه‌م 08, 2015\nمەڵبەندی ١ ی سلێمانی\nمەڵبەندی ٢ کەرکوك\nمەڵبەندی ٣ هەولێر\nمەڵبەندی ٤ی دهۆك\nمەڵبەندی ٥ی بەغدا\nمەڵبەندی ٧ی نەینەوا\nمەڵبەندی ٨ ی خانەقین\nمەڵبەندی ٩ی شارەزوور\nمەڵبەندی ١٠ی پێشمەرگە\nمەڵبەندی ١١ی گەرمیان\nمەڵبەندی ١٢ی چەمچەماڵ\nمەڵبەندی ١٤ ی کۆیە\nمەڵبەندی ٢٤ی ڕاپەڕین\nپڕۆگرام و پەیڕەوی ناوخۆ\nسکرتێری گشتی ی ن ك\nكارگێڕانی مەكتەبی سیاسی\nمەكتەب و دەزگاكان\nبەوێنە: وەزارەتی رۆشنبیری هەرێمی کوردستان: بەشداری لەپێشانگای نێودەوڵەتی کتێب لەفرانکفۆرت دەکات\nهاوڵاتی: پارتی کەسانی گێرەشێوێن دەنێرێتە ناو خۆپیشاندانەکانی سلێمانی\nپارتی بەم شێوەیە بە یەکێك لە بژاردەی چوار لایەنەکە ڕازی بووە\nهەڵۆ پێنجوێنی: پێشمەرگە لە ئازادكردنەوەی شاری موسڵدا رۆڵی گرنگی دەبێت\nبەپەلە: کۆبوونەوەی پێنج قۆڵی لە سلێمانی دەستیپێکرد\nوەسفیە بەنی وەیس سەردانی ئەو پێشمەرگەیە دەکات کە توانی داستانێكی مەزن تۆمار بكات\nمەڵبەندی ٣ی هەولێر: بە بەڵگەنامەی ساختە دەیانەوێت پێنەدانی مووچەو ناڕەزایەتیەکانی خەڵکی بشارنەوە\nلڤین: مەسعود بارزانی لە نامەیکدا بۆ روسیا دژی بۆردومانەکانە بۆسەر داعش\nسیاسه‌تی كۆیله كردن و برسی كردن….\nلە ژێر گوشاری مامۆستایان حکومەت هەفتەی داهاتو مووچەی مانگێك دابەش دەکات\nHomeهەواڵەکانعێراق کەرکوک: سەرکردەیەکی باڵای قاعیدە دەستگیرکرا\nDate: ئاب 19, 2013\nلە هەڵمەتێکی گەڕان و پشکنینیشدا لە هەردوو گەڕەکی نصر و عروبەی شاری کەرکوک 24 کەسی داواکراو و گومانلێکراو دەستگیردەکرێن.\nعەمید خطاب عومەر فەرماندەی پۆلیسی ئامادەی کەرکوک رایگەیاند: ئەمڕۆ 19-8 لە هەڵمەتێکدا لە هەردوو گەڕەکی نصر و عروبە ی شاری کەرکوک، 24 داواکراو و گومانلێکراویان دەستگیرکردووە.\nعەمیدخطاب وتیشی: زۆربەی دەستگیرکراوەکان بەبێ پرس و رەزامەندی ئیدارەی شارەکە لە پارێزگاکانی ناوەڕاست و خوارووی عیراقەوە روویان لە شارەکە کردووە.\nئەو هەڵمەتە رۆژێک دوای بڕیارەکەی لیژنەی ئەمنی کەرکوک دێت، کە تێیدا بڕیاردراوە هەر کەسێک بەناوی کۆچبەرەوە روو لە شاری کەرکوک بکات و رەزامەندی ئیدارەی شارەکەی لەسەر نەبێت، دەستگیر دەکرێت و رەوانەی ئەو ناوچەیە دەکرێتەوە کە لێوەی هاتووە.\nلەلایەکی ترەوە سەرچاوەیەک لە هێزەکانی ئاسایشی کەرکوک پێی راگەیاندین: لە دوو هەڵمەتی گەڕان و پشکنینی هێزەکانیان لە گەڕەکەکانی (واستی) و (حوزیران) ی شاری کەرکوک 4 تیرۆریستیان دەستگیرکردەوە، کە بە پێی مادەی (4) ی تیرۆر داواکراون، یەکێک لەو (4) تیرۆریستە سەرکردەیەکی باڵای رێکخراوی تیرۆریستی (القاعدە) یە بەناوی (ماهیر یاسین غەدیر الزاوی)، کە خەڵکی شاری (رومادی) یەو والی رێکخراوی (القاعدە) یە لە پارێزگای (تکریت).\nسەرچاوەکە وتیشی: ناوبراو بەرپرسە لە هێنانی تیرۆریستە خۆکوژەکان بۆ پارێزگاکانی (کەرکوک، موسڵ، تکریت)، دەستیشی هەیە لە ئەنجامدانی دەیان کردەوەی تیرۆریستی جۆراوجۆر.\n---- کۆمێنتەکان ---- کۆمێنت هەیە Previous : کۆسرەت ڕەسوڵ لەسەر کێشەکانی میسر هاتە جواب Next : ملیۆنەرەکانی سلێمانی هیچ کارێکی خێرخوازی ئەنجام نادەن بەڵام بۆ ناوبانگ ٥٥ مزگەوتیان دروست کردوە About The Author\nفڕاکسیۆنە کوردیەکان لە بەغدا نیگەرانی توند ئاڕاستەی ووتەکانی عەبادی لە نەتەوە یەکگرتوەکان دەکەن\nتشرینی یه‌كه‌م 01, 2015\nحکومەتی عیراقی لە هەوڵی تەعریبکردنی کەرکوك بەردەوامە\nته‌مموز 05, 2015\nبە سەرپەرشتی کوردێك حەیدەر عەبادی لیوایەک لەخەڵکی کوردستان دروستدەکات\nد. نەجمەدین: ئەوەی دەگوزەرێت ئەوەیە کە عیراق وڵاتێکی گەندەڵە نەک ئیفلاس\nحوزه‌یران 14, 2015\n— ڕاپرسی —— ڕاپرسی —\nپێتوایە کابینەی نوێی حکومەتی هەرێمی کوردستان بەڕاستی بنکە فراوانەو بەشەراکەت بەڕێوە دەبرێ یان پارتی هەموو دەسەڵاتەکانی قورخ کردوە...؟؟\nبەڵێ بە ڕاستی بنکە فراوانەو هیچ کێشەی نیە\nنەخێر بەس بەناو بنکە فراوانە و پارتی دەسەڵاتەکانی قورخ کردوە\nجا بەمن چی کە نەتوانێ مووچەی فەرمانبەران دابین بکات\nنازانم و بەلامەوە گرنگ نیە\nڕاپرسیەکانی پێشوو دەربارە


موبارەک: ئەگەر سوریا دانی بە ئیسرائیلدا بنایە بەرزاییەکانی جۆلانی بەدەستدەهێنایەوە – ئیسلامی\nسه‌ره‌تا/ جیهانی ئیسلامی/موبارەک: ئەگەر سوریا دانی بە ئیسرائیلدا بنایە بەرزاییەکانی جۆلانی بەدەستدەهێنایەوە\nموبارەک: ئەگەر سوریا دانی بە ئیسرائیلدا بنایە بەرزاییەکانی جۆلانی بەدەستدەهێنایەوە\nحوسنی موبارەک سەرۆکی پێشووی میسر بە پێشکەشکارێکی کەناڵی (قاهیرە ٢٤)ی ڕاگەیاندووە، ئەگەر سوریا دانی بە ئیسرائیلدا بنایە ئەوا بەرزاییەکانی جۆلانی بەدەستدەهێنایەوە و لەدەستی نەدەدا.\nئەحمەد ئەلسەید پێشکەشکاری کەناڵی (قاهیرە ٢٤) لە چاوپێکەوتنێکیدا وتوویەتی، حوسنی موبارەک سەرۆکی پێشووی میسر پێیوتووە، “پێشتر پەیوەندیم بە ئیسرائیلییەکانەوە کردووە بۆ چارەسەرکردنی پرسی بەرزاییەکانی جۆلان، بەڵام ئەوان داوای کردنەوەی باڵیۆزخانەی ئیسرائیلیان لە دیمەشق و، کردنەوەی باڵیۆزخانەی سوریایان لە ئیسرائیل کردووە.”\nئەلسەید لە زاری موبارەکەوە وتووشیەتی، ئیسرائیل ویستی پەیوەندییەکانی لەگەڵ سوریا ئاسایی بکاتەوە و پەیوەندیی دیپلۆماتیی لەگەڵیدا هەبێت و لە بەرامبەردا بەرزاییەکانی جۆلانی پێبداتەوە.\nباسی لەوەش کردووە، حافز ئەسەد سەرۆکی پێشووی سووریا ئەو پێشنیازەی ئیسرائیلی لەوکاتەدا ڕەتکردووەتەوە و بە ئاماژەکردن بۆ بڕیارەکەی ئەمریکا لەبارەی ناساندنی وەکو خاکی ئیسرائیل موبارەک وتوویەتی، “ئەوەش دەرەنجامەکەی بوو.”\nکەناڵی ئەلحەیات بڕیاریدابوو کە پەیوەندییەکی تەلەفۆنیی نێوان ئەلسەید و موبارەک پەخشبکات، بەڵام دواتر ڕەتیکردەوە کە ئەو گفتوگۆ تەلەفۆنییە پەخش بکات بەهۆی “بارودۆخی چاوەڕواننەکراوەوە.”\nڕۆژی ٢٥ی ئازاری ٢٠١٩، دۆناڵد ترەمپ سەرۆکی ئەمریکا بەرزاییەکانی جۆلانی وەکو خاکی ئیسرائیل ناساند. بڕیارەکەی ترەمپ لەلایەن چالاک و سیاسییە عەرەبەکانەوە ئیدانە کرا و، سەرکردە عەرەبەکان ڕایانگەیاند کە داوا لە ئەنجومەنی ئاسایشی نەتەوە یەکگرتووەکان دەکەن بڕیار لەسەر بڕیارەکەی ترەمپ بدات.\nئەوەی دۆناڵد ترەمپ بۆ ئیسرائیلی کردووە، لە مێژوودا هیچ سەرۆکێکی ئەمریکا بۆ ئیسرائیلی نەکردووە. ساڵی ڕابردوو باڵیۆزخانەی ئەمریکای لە تەلئەبیبەوە بۆ قودس گواستەوە و بە فەرمی ناساندی، ڕێککەوتنی ئەتۆمیی لەسەر داوای ئیسرائیل لەگەڵ ئێراندا هەڵوەشاندەوە، ٢٥ی ئازاری ٢٠١٩ بەرزاییەکانی جۆلانی وەکو خاکی ئیسرائیل ناساند و لە ١٥ی ئایاریشدا بڕیارە ناوەڕۆکی ڕێککەوتنی سەدە ئاشکرابکات، کە پوختەی ڕێککەوتنی سەدە گۆڕینی نەخشەی ناوچەکەیە لە بەرژەوەندیی ئیسرائیل.\nناوەندێکی لێکۆڵینەوەی ئەمریکی: مەسیحیەکانی ڕۆژئاوای ئەوروپا بە نابەدڵی موسـڵمانان قبوڵدەکەن\nئیدارەی ترەمپ کار لەسەر بەتیرۆریست ناساندنی ئیخوان موسلیمین دەکات\nسووریا.. لە یەکەم مانگی ٢٠١٩دا ١٩٧ هاووڵاتی مەدەنی کوژراون\nجەنەراڵێکی ئیسرائیلی: ئیسرائیل لەپشت کودەتاکەی میسرەوە بوو دژی موحەمەد مورسی\nئەمریکا لە چوارچێوەی ڕێککەوتنی سەدەدا دەوڵەتێک و ملیاران دۆلاری لە وڵاتانی عەرەبی دەوێت


د.چنار سەعد عەبدوڵڵا September 19, 2021 وتار و بیروڕا\nپێش هەموو شت و لەسەر ئاستی هەموو عێراق، هەڵبژاردنی ئەمجارەی ئەنجومەنی نوێنەران هەڵبژاردنی پێشوەختە و ناچارییە، كاتێكیش لە هەر وڵاتێكدا بڕیار لەسەر هەڵبژاردنی پێشوەختە دەدرێت، مانای ئەوەیە كە ناسەقامگیریی سیاسی و حكوومی لە وڵاتدا گەیشتووەتە ئەو ئاستەی كە بە دامەزراوەكانی دەوڵەت كێشەكان چارەسەر ناكرێت و، پێویستی بە سەرلەنۆێ تازەكردنەوە و هەیكەلەیەكی تازەی بەڕێوەبردنی دامەزراوەكانی دەوڵەت هەیە.\nلەسەر ئاستی هەرێمی كوردستان و ڕێكخستنەوەی پەیوەندییەكانی نێوان هەرێم و دەوڵەتی فیدڕاڵی و، بەشداریی نوێنەرانی كوردستان لەو هەیكەلە تازەی حكومەت و پەرلەمانی عێراقدا، هەڵبژاردنێكی چارەنووسسازە، چۆن لەدوای ساڵی 2003 كە دووبارە هەیكەلەی دەوڵەتی عێراق بونیاد نرایەوە، لایەنی كوردستانی بە بەهێزی بەشداریی پرۆسەی بونیادنانەوەی عێراقی نوێیان كرد، ئەوا ئەمجارەش دەبێت هێزی سەرەكی و كاریگەریی لایەنی كوردستانی لەو پرۆسەیەدا هێز و كاریگەریی پارتی دیموكراتی كوردستان بێت، ئەمەش لەبەر ئەوەیە چۆن ئەو كات بەشێكی زۆری مافەكانی گەلی كوردستانمان لە دەستووری ساڵی 2005ی عێراقدا چەسپاند، ئەوا ئەمجارەش دەبێت هێز و كاریگەریی پارتی دیموكراتی كوردستان كە هەمیشە هەوێنی یەكڕیزیی فراكسیۆنە كوردستانییەكان بووە لە بەغدا، هەموو هەوڵێك بخاتە گەڕ بۆ ئەوەی ئەو مافە دەستوورییانە بە ماددەی 140یشەوە جێبەجێ بكرێن و، میكانیزمی ئاشتی و پێكەوە ژیان لە چوارچێوەی دەستووردا لە عێراق بێتە ئاراوە.\nلەم چەند دێرەی پێشەوە، مەبەستم بوو دوو دیمەنی ئێستای پرۆسەی سیاسیی عێراق بە گشتی و، پەیوەندییەكانی هەرێم لەگەڵ دەوڵەتی فیدڕاڵی بە تایبەتی بخەمە ڕوو، كە بریتین لە:\n1- پرۆسەی سیاسی لە عێراقدا لە ئاستیكی هێندە شپرزە و ناسەقامگیردایە كە خۆیان دەڵێن لە دووڕێیانی دەوڵەت و نادەوڵەتین.\n2- لەسەر ئاستی پەیوەندییەكانی هەرێمیش لەگەڵ دەوڵەتی فیدڕاڵی، ئاستێكی هێندە خراپە كە لە هیچ ڕوویەكەوە لە پەیوەندیی نێوان هەرێمێك و دەوڵەتێكی فیدڕاڵی ناچێت و، ئەو دەستوورەی كە ئەو دەوڵەتە فیدڕاڵییەی لەسەر دروست كراوەتەوە، هیچ ئیعتیبارێكی بۆ ناكرێت.\nبۆ ڕزگاركردنی عێراق لەم پاشاگەردانی و ناسەقامگیری و نادەوڵەتییە، ئێستا هاوكارییەكی گەورە بە سەرپەرشتیی نەتەوە یەكگرتووەكان و ئەنجومەنی ئاسایشی نێودەوڵەتی و ئەمریكا و دەوڵەتانی هاوپەیمانان هاتووەتە ئاراوە و، لە ناو ئەم هاوكارییە نێودەوڵەتییەشدا، بۆ ڕزگاركردنی عێراق لەم پاشاگەردانییە و هەنگاونان بەرەو ئاشتی و پێكەوەژیان و ئاوەدانی، هەرێمی كوردستان لەژێر سایەی سیاسەتی لۆژیكانەی سەرۆك بارزانی بووەتە سەنتەری ئەو پڕۆژەیەی كە بۆ عێراقی دوای هەڵبژاردن ئامادە كراوە، ئەوجا بۆ ئەوەی ڕۆڵی سەرۆك بارزانی و پارتی دیموكراتی كوردستان لەم پڕۆژە چارەنووسسازەدا گەورە و دیار بێت، ئەوا ئایندەی هەرێمی كوردستان داوامان لێ دەكات دەنگ بە پارتی دیموكراتی كوردستان بدەین.\nپرۆسەی هەڵبژاردن هێزێكی نەرمە بۆ ئەنجامدانی گۆڕانكاریی ئاشتییانە، پارتی دیموكراتی كوردستانیش كە چەكە بەهێزەكەی دەستی – هێزی نەرمە- لە میانەی پرۆسەی سەركەوتووی حوكمڕانی لە هەرێمدا (لەگەڵ ئەوەی هێشتا خۆمان زۆر لێی ڕازی نین و كەموكورتییەكانمان لەبەرچاوە) توانیویەتی سەرنجی جیهان بۆ ئەو پرۆسە سەركەوتووە ڕابكێشیت و، وەك نەخشە ڕێگەیەك بۆ پڕۆژەی بونیادنانەوەی عێراقی دوای ئەم هەڵبژاردنە، بیكاتە بەشێك لەو پڕۆژە نێودەوڵەتییەی كە دەیانەوێت هاوكاریی عێراق بكەن و، لە نادەوڵەتییەوە بیگێڕنەوە بۆ دەوڵەتێكی سەقامگیر و ئاوەدان.\nئەمە داوامان لێ دەكات كە ئەو كوردستانە بەهێزەی لۆژیكی بارزانی و پارتییش وەك میكانیزم نەخشەی بۆ داڕشتووە، هەر دەبێت بە بەهێزی بمێنێتەوە و، ئەم بەهێزییەش بەوە دەمێنیتەوە كە هەموومان بە چەكە نەرمەكەی دەستمان كە كارتی دەنگدانە، بچینە سەر سندووقەكانی دەنگدان و دەنگ بە كاندیدانی پارتی دیموكراتی كوردستان بدەین.\nلە دوماهی ئەم پەیامە كورتەمدا، دەمەوێت ئەو پەیامە بە هەڤالانی پارتەكەم بدەم و پێیان بڵێم: هەڤاڵان لە بیرتان بێت پارتەكەتان پارتی دیموكراتی كوردستان، پارتی فەرمانڕەوای كوردستانە، ئەوجا وەك لە زانستی سیاسەتیشدا لەسەر ئەم پرسە ئاماژەی پێ كراوە، هیچ پارتێكی فەرمانڕەوا نەیتوانیوە بەهەشت بۆ هاووڵاتیانی دروست بكات، بەڵام گرنگە ئەو پارتە ڕێگە نەدات كە دۆزەخ لەناو وڵات و كۆمەڵگەدا دروست ببێت، لەم ڕووە سەربەرزین لە ئاوەدانكردنەوە و پەرەپێدان و بەرەو پیشەوە چوونەكانی كوردستان، بۆ ئەوەی ئاوەدانی و بەرەوپێشچوونەكانی كوردستان هەر بەردەوام بن، هەر دەبێت دەنگ بە پارێزەرانی كوردستان بدەین، كە ئەوانیش بە پلەی یەكەم كاندیدانی پارتی دیموكراتی كوردستانن.\nچاوەڕوانی هیممەتی پێشمەرگانەی سەر سندوقەكانی دەنگدانین. سڵاو لە خۆڕاگریتان، سڵاو بۆ شەهیدانی كوردستان سەروەریان بارزانی-ی نەمر و كاك ئیدریسی هەمیشە زیندوو.\nئەندامی سەركردایەتی پارتی دیموكراتی كوردستان\nد.چنار سەعد عەبدوڵا


زانكۆی سلێمانی به‌هاوبه‌شی چه‌ند لایه‌نێك پرۆژه‌یه‌ك بۆ پاراستنی که‌له‌پور و خانوو گه‌ڕه‌که دێرینه‌کانی شاری سلێمانی به ئه‌نجامده‌گه‌یه‌نێت\nسیتی لابی سلێمانی وه‌ک سه‌نته‌رێکی هاوبه‌شی زانکۆی سلێمانی و کۆمپانیای ڤیوپایه‌نیر یه‌کێک له پرۆژه زۆر گرنگ و به پێزه‌کانی بریتییه له دۆکیومێنت کردنی خانوو و گه‌ڕه‌که کۆنه‌کانی شاری سلێمانی.\n له ئێستادا به سه‌رپه‌رشتی سه‌رۆکی زانکۆی سلێمانی، له‌چه‌ند ڕۆژی ڕابردوودا چه‌ند کۆبونه‌وه‌یه‌کی هاوبه‌شی نێوان ئه‌م لایه‌نانه‌ی لای خواره‌وه به‌ئه‌نجام گه‌یه‌نران، که هه‌مووان کۆکبوون له سه‌ر ئه‌وه‌ی ئه‌م پرۆژه‌یه (سیتی لابی سلێمانی) خزمه‌تێکی که‌موێنه به شاری سلێمانی بکات و به‌تایبه‌تیش به‌ڕێوبه‌ری (unesco) له عێراق و به‌ڕێوبه‌ری کاره ئه‌ندازیارییکانی (unesco) له عێراق کاره‌کانی سیتی لاب یان به‌رزنرخاند که به شێوه‌ی نه‌خشه و دۆکیومێنت له لایه‌ن به‌ڕێزان ڕاگری کۆلێجی ئه‌ندازیار د. سیروان خورشید به‌ڕێوبه‌ری پڕۆژه د. ئه‌مجه‌د محمد علی قه‌ره‌داغی و به‌ڕێوبه‌ری سیتی لابی سلێمانی د. چرۆ حیدر ڕحمد ڕونکردنه‌وه‌یان به به‌ڕێزیان پێشکه‌ش کرد.\nئه‌و کۆبونه‌وانه‌ی له ماوه‌ی ئه‌م 3 ڕۆژی ڕابردوودا ئه‌نجامدران ئه‌م ده‌زگاو لایه‌نانه‌ی له خۆگرت: - پارێزگاری سلێمانی. - سه‌رۆکی ئه‌نجومه‌نی پارێزگاری سلێمانی. - به‌رپرسی ڕێکخراوی (unesco) له عێراق. - ڕاگری کۆلێجی ئه‌ندازیاری - قایمقامی سلێمانی. - به‌ڕێوبه‌ری شوێنه‌واری سلێمانی. - به‌ڕێوبه‌ری کۆمپانیای ڤیوپایه‌نیر. - به‌ڕێوبه‌ری سیتی لابی سلێمانی.\nله ئه‌نجامی ئەو زنجیرە کۆبونه‌وانە کۆمه‌ڵێک گفتوگۆی چڕوپڕ له باره‌ی پاراستنی که‌له‌پور و خانوو گه‌ڕه‌که دێرینه‌کانی شاری سلێمانی کران و پشت به‌ستن به‌و داتا و نه‌خشانه‌ی سیتی لاب له ماوه‌ی 3 ساڵ کارکردندا به ئه‌نجامی گه‌یاندووه له زانکۆی سلێمانی ڕێگاچاره‌ی باش بۆ کێشه‌کان تاوتوێکران.


ڕۆژنامه‌یه‌کی ناوداری وڵاته یه‌کگرتووه‌کانی ئه‌مه‌ریکا ده‌ڵێت ده‌زگای موخابه‌راتی ئه‌مه‌ریکا CIA هێرشی فڕۆکه بێ فڕۆکه‌وانه‌کانی له پاکستان ڕاگرتووه، ئه‌وانه‌ی میلیتانه ئاسـت نزمه‌کانی پێ ده‌کرێنه ئامانج، ئه‌مه‌ش وه‌ک هه‌وڵێک بۆ چاککردنی په‌یوه‌ندیـیه‌کان له‌گه‌ڵ ئه‌و وڵاته‌دا.\nڕۆژنامه‌ی لۆس ئه‌نجلس تایمزی ڕۆژی هه‌ینی له زاری چه‌ند به‌رپرسێکی ئه‌مه‌ریکایی‌یه‌وه ناوی نه‌هێنان به ڕۆژنامه‌که‌یان گوتووه ئه‌م ڕاگرتنه ناڕاگه‌یه‌ندراوه‌ی CIA به مه‌به‌سـتی باشـکردنه‌وه‌ی په‌یوه‌ندیـیه‌کانه له‌گه‌ڵ پاکسـتان پاش ئه‌وه‌ی به‌هۆی زنجیره‌یه‌ک ڕووداوی کوشـنده په‌یوه‌ندیـیه‌کان خراپ تێـکچوون، له‌وانه هێرشه‌که‌ی مانگی یازده‌ی ناتۆ ئه‌وه‌ی تیایدا 24 سه‌ربازی پاکسـتانی کوژران.\nڕۆژنامه‌که ده‌ڵێت ڕاگرتنی هێرشه‌کان بۆ ماوه‌ی 6 هه‌فته له کاتێکدایه که به‌ڕێوبه‌رایه‌تی سه‌رۆک ئۆباما له وتووێژ توندایه ده‌رباره‌ی داهاتووی کاره‌کانی CIA به فڕۆکه‌ی بێ فڕۆکه‌وان له پاکستان.\nڕاپۆرته‌که ده‌ڵێت له‌وه‌تای ساڵی 2004 ه‌وه هێرشه‌کانی فڕۆکه‌ی بێ فڕۆکه‌وان بوونه‌ته مایه‌ی کوژرانی ده‌یان کارگێڕ و سه‌دان چه‌کدارانی ئه‌لقاعیده، ئه‌مه‌ش بووه‌ته هۆی توڕه‌بوونی زۆرێک له پاکستانیـیه‌کان.\nلۆس ئه‌نجلس تایمز له زاری به‌رپرسانی وه‌زاره‌تی ده‌ره‌وه و ئه‌نجوومه‌نی ئاسایشی نیشتمانی ئه‌مه‌ریکاوه ده‌ڵێت هێرشه ئاسمانیـیه‌کان " ئاکامی پێچه‌وانه‌ی هه‌بووه" ، چونکه ئه‌وانه‌ی ده‌کوژرێن به ئاسانی شوێنه‌کانیان پـڕده‌کرێنه‌وه.\nڕۆژنامه‌که ده‌ڵێت پاکستانیـیه‌کان ده‌ڵێن ئه‌و زیانه گیانیـیانه‌ی به خه‌ڵـکی سیڤیل له ئاکامی ئه‌و هێرشانه ده‌گات بووته هۆی ناسه‌قامگیری حکومه‌ته‌که‌ی سه‌رۆک ئاسف عه‌لی زه‌رداری که هاوپه‌یمانێـکی ئه‌مه‌ریکایه.\nهه‌روه‌ها ڕۆژنامه‌که ده‌ڵێت هه‌ندێک په‌رپرسی موخابه‌رات داوا له CIA ده‌که‌ن رۆڵی نیمچه له‌شـکری خۆی که‌م‌بکاته‌وه و سه‌نگی بخاته‌وه سه‌ر کاری موخابه‌راتی. ڕۆژنامه‌که ده‌ڵێت به‌رپرسان پێشنیازیان کردووه ئه‌و کارانه ڕاده‌ستی به‌شی ئۆپه‌ڕاسێۆنه هاوبه‌شه‌کان له پـنتاگۆن بکرێن که فڕۆکه‌ی خۆیان به‌کارده‌هێنن و ئۆپه‌راسێۆنی دژه تێرۆری نهێنی له یه‌مه‌ن و سۆماڵ ئه‌نجام ده‌ده‌ن.


ته‌ندروستى هه‌ڵه‌بجه له‌باره‌ى به‌ركه‌وتووانى چه‌كى كیمیایى بڕیارێك ده‌رده‌كات\nهەواڵ / کوردستان :: 31/05/2018 :: 908 جار بینراوە\nبه‌هۆى خراپى بارى ته‌ندروستى ژماره‌یه‌كى زۆر له به‌ركه‌وتووانى چه‌كى كیمیایى هه‌ڵه‌بجه به‌تایبه‌ت ئه‌و به‌ركه‌وتووانه‌ى كه تواناى سه‌ردانیكردنى نه‌خۆشخانه‌یان نییه، به‌ڕێوه‌به‌رایه‌تى گشتى ته‌ندروستى هه‌ڵه‌بجه بڕیاریدا مانگانه ده‌رمان و چاره‌سه‌رى پێویستیان بۆ دابین بكات.\nئازاد مسته‌فا، به‌ڕێوه‌به‌ری گشتی ته‌ندروستی هه‌ڵه‌بجه به‌دواڕۆژی ڕاگه‌یاند به‌هۆى مانه‌وه‌ى كاریگه‌رى چه‌كى كیمیایى له‌سه‌ر جه‌سته‌ى ژماره‌یه‌كى زۆر له به‌ركه‌وتووانى چه‌كى كیمیایى هه‌ڵه‌بجه، بووه‌ته‌هۆى ئه‌وه‌ى كه بارى ته‌ندروستیان ناجێگیربێت و نه‌توانن سه‌ردانى نه‌خۆشخانه‌كان بكه‌ن، بۆ وه‌رگرتنى چاره‌سه‌ر، بۆیه ئێمه بڕیارمانداوه كه مانگانه به‌تیمێكی پزیشكی پسپۆڕ له‌به‌ڕێوه‌به‌رایه‌تی گشتی ته‌ندروستی سه‌ردانی ئه‌و به‌ركه‌وتوانه بكه‌ین و به هه‌ماهه‌نگى له‌گه‌ڵ ده‌زگاى ژیان بۆ مافه‌كانى مرۆڤ چاره‌سه‌رى پێویستیان بۆ دابین بكه‌ین.\nئاماژه‌ى به‌وه‌شكرد، له‌و سه‌ردانانه‌ماندا تیمه‌كانمان هه‌ڵده‌ستن به گۆڕینی فلته‌ر و پێداچوونه‌وه به ئه‌و ئامێرانه‌ى كه بۆ هه‌ناسه‌دانیان دابینكراوه، هاوكات ده‌رمان و چاره‌سه‌رى پێویستیشیان بۆ دابینده‌كه‌ین، ئه‌وه‌ش وه‌ك ئاسانكارییه‌ك بۆ ئه‌و به‌ركه‌وتووانه‌ى چه‌كى كیمیایى كه بارى داراییان باش نییه و تواناى سه‌ردانیكردنى پزیشك و نه‌خۆشخانه‌كانیان نییه.\nبه‌ڕێوه‌به‌ری گشتی ته‌ندروستی هه‌ڵه‌بجه ئه‌وه‌شی وت "به‌رنامه و پلانى دیكه‌مان داناوه بۆ ئه‌وه‌ى بتوانین له داهاتوودا به بشترین شێوه پێداوستى و چاره‌سه‌رى به‌ركه‌وتووانى چه‌كى كیمیایى هه‌ڵه‌بجه دابین بكه‌ین و كه‌مێك له ئێش و ئازاره‌كانیان كه‌مبكه‌ینه‌وه".\nبه گوێره‌ى ئاماره‌كانى كۆمه‌ڵه‌ى قوربانیانى كیمیابارانى هه‌ڵه‌بجه، له سنورى پارێزگاى هه‌ڵه‌بجه زیاتر له 500 به‌ركه‌وتووى چه‌كى كیمیایى تۆماركراون كه ژماره‌یه‌كى زۆریان بارى ته‌ندروستیان ناجێگیره‌و تائێستاش 90 به‌ركه‌وتووى چه‌كى كیمیاییش گیانیان له‌ده‌ستداوه.


پاره‌ی گه‌نمی جوتیاران گه‌یشته هه‌رێم – كوردى پۆست\nhivaykurd.com\tپاره‌ی گه‌نمی جوتیاران گه‌یشته هه‌رێم\t19/10/2016 kurdipostgroupLeave a comment\tئاسو\nوه‌زاره‌تی دارایی و ئابووری حكومه‌تی هه‌رێمی كوردستان رایده‌گه‌یه‌نێت، پاره‌ی گه‌نمی جوتیارانی هه‌رێمی كوردستان گه‌یشته بانكه‌كانی هه‌رێم، پاش ته‌واو بوونی رێككاره یاساییه‌كانی، به‌زووترین كات ده‌ست به دابه‌شكردنی ده‌كرێت.\nئه‌مڕۆ چوارشه‌ممه 19ی تشرینی یه‌كه‌می 2016، وه‌زاره‌تی دارایی له راگه‌یه‌ندراوێكدا كه وێنەیەکی  ده‌ستی ماڵپەڕێ ئێمه که وتووه ، ئاماژه‌ی به‌وه كرد: پاره‌ی گه‌نمی جوتیاران له به‌غداوه گه‌یشته بانكه‌كانی هه‌رێم و پاش ته‌واو بوونی رێككاره یاساییه‌كانی، به‌زووترین كات ده‌ست به دابه‌شكردنی ده‌كرێت.\nبه‌پێی زانیارییه‌كان بڕی پاره‌كه زیاتر له 309 ملیار دیناره و ئه‌وه‌ش نیوه‌ی پاره‌ی گه‌نمی ساڵی (2014 و 2015)ی جوتیارانی هه‌رچوار پارێزگاكه‌ی هه‌رێمی كوردستانه، واته پارێزگاكانی (هه‌ولێر و دهۆك و سلێمانی هه‌ڵه‌بجه)”.\nجوتیاران ساڵانه گه‌نمه‌كانیان ده‌ده‌نه ده‌ست حكومه‌تی ناوه‌ندی عیراق و تا ئێستا هه‌ندێك له جوتیاران پاره‌ی گه‌نمی ساڵی 2014 و 2015 یان وه‌رنه‌گرتووه، له‌ماوه‌ی پێشوشدا چه‌ند گردبوونه‌وه‌یه‌كی ناڕه‌زایه‌تیان ئه‌نجامدا و په‌رله‌مانتارانی كوردیش له‌به‌غدا چه‌ندجارێك له‌گه‌ڵ به‌رپرسانی حكومه‌تی عیراق ئه‌م بابه‌ته‌یان وروژاندووه.\nThe post پاره‌ی گه‌نمی جوتیاران گه‌یشته هه‌رێم appeared first on هيوای کۆرد.\nپاره‌ی گه‌نمی جوتیاران گه‌یشته هه‌رێم\tPost navigation\nPrevious Postیه‌كێك له دامەزرێنەرانی گۆڕان داوای ھەڵوێستی یەکلاکەرەوە دەکات لە حیزبەکەیNext Postپێشڕەویی هێزە ئێراقییەکان لە موسڵ ونیگەرانی لەمەڕ پیلانگێڕیی ئەمریکا وه‌ڵامدانه‌وه Cancel reply\tEnter your comment here...


لە عێراق پیاوان زیاتر تووشی هەراسانكردن و دەستدرێژی سێكسی دەبنەوە\n2019-07-16 [06:38 AM]\nكۆمسیۆنی مافی مرۆڤی عێراق لەبارەی راپرسیییەكی بەریتانی لەسەر دۆخی عێراقییەكان ئاماژە دەكات كە رێژەی ئەو پیاوانەی رووبەڕووی هەراسانكردنی سێكسی دەبنەوە زیاترە لە ژنان و چەند هۆكار دیاری دەكات بۆ ئەو بەرزبوونەوەی حاڵەتەكە.\nئەكرەم بەیاتی، گوتەبێژ بەناوی كۆمسیۆنەكە رای گەیاند، یەكەم هۆكار ئەو كارەسات و نەهامەتی و جەنگە و گەماریەیە كە رووبەڕووی عێراق هاتووتەوە و وای كردووە هاووڵاتییانی ئاسایی نەمێننەوە و زۆرێك لە پیاو ژنی عێراقی كێشەی دەروونی و ئابووریان هەبێت و بەرەو لادان پاڵیان بنێت.\nزیاتر گوتی، دووەم هۆكار نەبوونی یاسایەكە قوربانیان بپارێزێت یان بوونی دامەزراوە بۆ چاودێریكردنیان و وەرگرتنی سكاڵای ئەوان و سزادانی تاوانكاران لە قوتابخانە و شەقام و شوێنی كار، سێیەم، دابڕانی كۆمەڵایەتی پیاو ژنان و بێتواناییان لە پێكهێنانی هاوسەرگیری و بەتاڵكردنی ئارەزووی سێكسیان بە شێوەیەكی ئاسایی، كە ئەوەش پاڵ بۆ لادانیان دەنێت، هەروەها بڵاوبوونەوەی مادەی هۆشبەر كە وا دەكات تاوانی لادان ئەنجام بدەن.\nبەپێی راپرسییەكی تۆڕی هەواڵی "بی بی سی" بەریتانی لە چەند دەوڵەتێكی عەرەبی لەوانە لە عێراق دەركەوت كە ژمارەی ئەو پیاوانەی بە زمان و جەستە تووشی هەراسانكردن و دەستدرێژی سێكسی هاتوونەتەوە رێژەیان لە قوربانیانی ژن زیاترە.


لەبارەی خۆپیشاندانی خوێندکارانەوە داوایەک ئاراستەی یەکێتی ئەوروپا دەکرێت\nژمارەیەک لە رۆژنامەنووسانی کورد لە ئەوروپا لە بارەی خۆپیشاندانی خوێندکاران و رەفتاری ھێزە ئەمنییەکان بەرامبەریان و مامەڵەی حکومەت لەگەڵ دۆسییەکەیاندا، داواکارییەکیان ئاراستەی یەکێتی ئەوروپا و پەرلەمانی ئیتاڵیا و ئەمنستی ئینتەرناشناڵ و چەند دامەزراوە و رێکخراوی دیکە کرد.\nئەمڕۆ پێنجشەممە، ژمارەیەک لە رۆژنامەنووسانی کورد لە ئەوروپا داواکارییەکیان ئاراستەی ھەریەک لە یەکێتی ئەوروپا و پەرلەمانی ئیتاڵیا و ئەمنستی ئینتەرناشناڵ و سی پی جەی و پەیامنێرانی بێسنور کرد.\nهەرێم و عێراق پلەی یەکەمیان گرتووە لە زۆری ژمارەی عەمرەکاراندا\nرۆژنامەنوسەکان داوا لەو لایەنانەدەکەن، ھەڵوێسیان ھەبێت و لە رێگای بەیاننمامە و کەناڵەکانتانەوە فشار بخەنە سەر حکومەتی ھەرێم و ھێزە ئەمنیەکان تا دەست لەو پێشێلکارییە ھەڵگرن و رۆژنامەنووس و خۆپیشاندەر و چالاکوانان چیتر ئازار نەدرێن و گیراوانیش ئازاد بکرێن.\nلە داواکارییەکەیاندا ھاتووە، " ماوەی پێنج رۆژە خوێندکارانی زانکۆ و پەیمانگاکان لە ھەرێمی کوردستانی عێڕاق دژی پێنەدانی دەرماڵەکانیان ھاتوونەتە سەر شەقامەکان کە جۆرێکە لە ھاوکاری مانگانە و لە ساڵی ٢٠١٤ بەبڕیارێکی حکومەتی ھەرێم راگیراوە".\nئاماژەیان بەوەشداوە، "ئەو خوێندکارانە کە ژمارەیان ١٠٠ ھەزار کەس دەبێت، بەشێوەیەکی مەدەنیانە داوای گەڕانەوەی مافەکانیان دەکەن کە خۆی دەبینێتەوە لە ٤٠ ھەزار دیناری عێراقی تا ١٠٠ ھەزار کە دەکاتە ٣٠ بۆ ٦٥ یۆرۆ لە مانگێکدا، بەڵام لە بری وەڵامدانەوەی داواکارییەکانیان، حکومەت و ھێزە ئەمنیەکان، بە ئەشکەنجە و گرتن رووبەڕویان بونەتەوە".\nئەمە لەکاتێکدایە، وەزارەتی دارایی ھێشتا لیستی سەرجەم وەزارەتەکانی بڵاونەکردووەتەوە، بەڵام بەپێی زانیارییەکانی ئێن ئاڕ تی لیستی موچە ھاوشێوەی مانگەکانی دیکە دەبێت و ناگۆڕدرێت.


👁 ئەم بابەتە 18,476 جار بینراوە\n📊 ئامارەکانی هەڵبژاردنی پەرلەمانی عێراق لە هەرێمی کوردستان ئامار و راپرسی\n📅 کاتی تۆمارکردن Apr 15 2018 1:08PM\nسەرۆکی دەستەی کۆمیسیۆنی باڵای سەربەخۆی هەڵبژاردنەک [ زۆرتر... 👁] ✖ ✖ ✖ 0 0 ✔ 91% ✍ هـ.ب. 15-4-2018 13:08:33\n📊 ئینفۆگرافیک: هەڵبژاردنی پەرلەمانی عێراق بە ژمارە ئامار و راپرسی\n📅 کاتی تۆمارکردن May 13 2018 9:55AM\n12-05-2018  [ زۆرتر... 👁] ✖ ✖ 0 0 ✔ 87% ✍ هـ.ب. 13-5-2018 9:55:33\n👁 ئەم بابەتە 2,186 جار بینراوە\n📝 ئەندامانی پەرلەمانی یەکێتیی لە پەرلەمانی عیراق سکاڵایەک دژی راکان جبوری پارێزگاری بەوەکالەتی کەرکوک ئاڕاستەی نوێنەری حکومەت لە پەرلەمان دەکەن بەڵگەنامەکان\n📅 کاتی تۆمارکردن Sep 17 2018 3:21PM\n17-09-2018 [ زۆرتر... 👁] ✖ ✖ 0 1 ✔ 95% ✍ هـ.ب. 17-9-2018 15:21:19\n📊 بۆ هەڵبژاردنی خولی چوارەمی پەرلەمانی عێراق زیاتر لە سێ ملیۆن هاووڵاتی مافی دەنگدانیان هەیە ئامار و راپرسی\n📅 کاتی تۆمارکردن Apr 25 2018 9:29AM\nدواڕۆژ، هانا چۆمانی سەرۆکی دەستەی هەڵبژاردنەکانی [ زۆرتر... 👁] ✖ ✖ ✖ 0 0 ✔ 91% ✍ هـ.ب. 25-4-2018 9:29:19\n📝 بەرهەم ساڵح: پێویستە پەرلەمانی عێراق بڕیاری کۆتایی لەسەر پۆستی سەرۆک کۆمار بدات بەڵگەنامەکان\n📅 کاتی تۆمارکردن Sep 28 2018 11:33PM\nلە پێناو یەکخستنی نێوماڵی کورد، ئەمڕۆ د. بەرهەم سا [ زۆرتر... 👁] ✖ ✖ ✖ 0 1 ✔ 95% ✍ هـ.ب. 28-9-2018 23:33:17


9/7/2020 - 20:41\nبە دروشمی هەژارانیش دەبێت بە لەشساغی بژین\nیوسف مه‌حه‌مه‌د هه‌رته‌لى، كوڕه گه‌نجێكی شاری ڕانیه،ئه‌و ده‌ڵێت تا ئێستا توانیومه له‌رێگه‌ى ده‌رمانه گیاییه‌كانه‌وه ژماره‌یه‌كی زۆر له نه‌خۆش چاره‌سه‌ر بكات، كه له لایه‌ن پزیشكانه‌وه هیوای چاره‌سه‌كردنیان نه‌بوو ناردرابوونه‌وه ماڵه‌وه، یوسف هەرتەلی له‌دایكبووی ساڵی 1988 و دانیشتووی شاری ڕانیه‌یه و له لێدوانێكی تایبه‌تیدا بۆ ماڵپه‌ری كوردستان تیڤى باس له ئه‌زموون و شاره‌زایى وچاره‌سه‌ریه‌كانى خۆى ده‌كات.\nیوسف وه‌ك ئاره‌زوویه‌ك له سەرەتای ناسینی گژوگیا و گوڵ و روه‌كه‌كان ده‌بێت كاتێت بیرۆکەی ئەوەى لا دروست ده‌بێت ، ئایا کەسێک پارەی نەبێت و نەخۆش ببێت دەبێت بمرێت !؟ لەم سۆنگەیه‌وە بڕیاری ئەوە ده‌دات ده‌ڵێت دەبێت کارێک بکەم هەژارانیش بە لەشساغی بژین .\nیوسف سه‌رباری ئه‌وه‌ی گه‌نجه، به‌ڵام شاره‌زاییه‌كی باشی له ناسینی گوڵ و گیاكاندا هه‌یه وه‌ك خۆی ده‌ڵێت یه‌كه‌م پێكهاته گیا ده‌رمانی له ساڵی 2011 بۆ برینی گه‌ده دروستكردووه و ده‌شڵێت تا ئێستا خه‌ڵكی به په‌رۆشه‌وه داوای ئه‌و ده‌رمانه‌م لێده‌كه‌ن و سوپاس بۆ خوا سوودێكی باشى به به‌كارهێنه‌ره‌كان گه‌یاندووه.\nگوتیشی: سه‌ره‌تای كاركردنم له تێكه‌ڵكردنی گیاكان و به‌كارهێنانیان بۆ مه‌به‌ستی چاره‌سه‌ری پزیشكی ته‌نیا وه‌ك حه‌ز و خولیا بوو، به‌لاَم دواتر به شێوه‌یه‌كی ئه‌كادیمیانه فێری زانسته‌كه بووم.\nهه‌رته‌لی گوتیشی: له سه‌ره‌تای 2011 وه تا ئێستا زیاتر له 4هه‌زار كه‌س بۆ مه‌به‌ستی وه‌رگرتنی چاره‌سه‌ر سه‌ردانیان كردووم و ناویانم تۆمار كردووه و پاشان ئه‌نجامم وه‌رگرتووه‌ته‌وه له‌و ژماره‌یه سوپاس بۆ خوا سێ هەزار و دووسەد کەس نەخۆشیەکەیان بەتەواوی نەماوە ، ئیتر ئەو نەخۆشانە لە پەتایەکەوە تا شێرپەنجەی تێیدایە .\nئاماژه‌ی به‌وه‌ش كرد كه هه‌رچه‌نده لە پزیشکیدا هەندێ نەخۆشی چارەسەری نییە ، بەڵام لە پزیشکی میلیدا هەوڵ دراوە و چارەسەر بووە ، لەوانە (ئه‌گزیما ، صدەفیە ، تواندنەوەی چەوری وورگ ، گرێی زەردی درۆزن ((ئەم نەخۆشییە تەنها دکتۆرە بەڕێزەکانی پێست و خودی نەخۆشەکان لێی تێدەگەن)) ، کردنەوەی دەماری دڵ و دەماغ ، شێرپەنجە ، برینی شەکرە .\nله‌باره‌ی وردبینی له‌كاره پزیشكییه‌كانیدا هه‌رته‌لی گوتی: گرەنتی لەپزیشكی دا نییە ، بەڵام کاتێک نەخۆشییەک بەووردی دیار بێت دەتوانم پێکهاتەی گیایی بەنەخۆش بدەم ئه‌گه‌ریش نه‌خۆشییه‌كه‌ی دیار نه‌بێت ئه‌وا داوای پشكنینی پزیشكی له نه‌خۆشه‌كه ده‌كه‌ین و به‌پێی ده‌رئه‌نجامی پشكنینه‌كان ده‌رمانی پێده‌ده‌ین.\nله‌باره‌ی ڕاوێژكردن به كه‌سانی دیكه‌ی شاره‌زا له بواری گیا ده‌رمانی یوسف هه‌رته‌لی گوتی: سەرجەم ئەوانەی کاری ڕووەکی پزیشی دەکەن مامۆستاو پەروەدکاری منن ، بێگومان من بە پشتیوانی ئەوان ئەم کەسەی ئێستام\nگوتیشی: كاتێك ده‌رمانێكی نوێ به‌رهه‌مدێنم ڕاوێژ لە گه‌ڵ بەرپرسانی کۆمەڵەی ڕووەکناسی ده‌كه‌م ئینجا لێکۆڵینەوە لەپێگە زانستیەکان دەکەم بزانم پێکهاتەی گیاییەکەی لەگەڵ چ کەسانێك دەگونجێ لەگەڵ چ كه‌سانێكیش ناگونجێ ، دواتر سەیری دەرهاویشتەکانی دەکەم و بڕیاری لەسەر دەدەم بەپێی دۆخی نەخۆشەکە .\nله باره‌ی ستانداردی كاری پزیشكی گیاده‌رمانيی، هه‌رته‌لی گوتى: له كوردستان ستانداردی پزیشکی لێرە دیاری ناکرێت ، چونکە هەموو گەلانی جیهان کاری پزیشکی میللی دەکەن و یاسا ڕێگای داون بەڵام لەهەرێم قەدەغە دەکرێت، ئەگەرنا چارەسەری باشمان هەیە و پەسەند دەکرێت بەدڵنیایی.\nهه‌روه‌ها گوتی بەڵگەی ڤیدیۆییم لایە کە نەخۆش ناردراوەتەوە بۆ ماڵ و بێ ئومێد بوون لەچارەسەری، به‌ڵام ئێمە دەرمانمان پێی داوە و سوپاس بۆ خوا هیچ کێشەیەکی تەندرووستی نەماوە.\nیوسف هه‌رته‌لی له درێژه‌ی گوته‌كانیدا گوتیشی: پاش ئه‌وه‌ی كۆمه‌ڵه خه‌ڵكانێكی زۆر له ڕێگه‌ی پێكهاته گیا ده‌رمانیه‌كانمانه‌وه چاره‌سه‌ریان بۆ كراوه متمانه‌یه‌كی گه‌وره‌مان په‌یدا كردووه و خه‌ڵكی له هه‌موو كوردستانه‌وه دێنه لامان و ته‌نانه‌ت ژماره‌یه‌كی زۆر خه‌ڵكی به‌ڕه‌گه‌ز عه‌ره‌ب سه‌ردانمان ده‌كه‌ن.\nگوتیشی: زۆربه‌ی هه‌ره‌زۆری كاره‌كانمان خێرخوازی بوون و بۆ چاره‌سه‌ری نه‌خۆشه‌كانمان مادده بایه‌خی نه‌بووه و ده‌ستمان له كاری خێرخوازی نه‌پاراستووه.\nله كۆتاییدا هه‌رته‌لی گوتی: له دوا دۆزینه‌وه و نوێترین کارم كه لەسەر نەخۆشییە گواستراوەکانە وەک ڤایرۆسی کۆرۆنا و پەتاکان ، كه پێکهاتەیەکی گیاییم درووست کردووە ٪۷٥ دەتوانم بڵێم نەخۆشیەکە لەجەستەی کەسەکە ناهێڵێت.


ناساندنی ڕۆمانی “ژنە نان فرۆشەکە”ی کزافیە دۆمۆنتبان – Dengekan\nbyShamal Barawani\tJune 17, 2021\tGeneral, Literature\nئامادەکردنی: شەماڵ بارەوانی\nشاکارێکی تری ٢٩٤ لاپەڕەیی”کزافیە دۆمۆنتبان”ی گەورە نووسەری ناوداری فەڕەنسیە.\nنووسەر لەساڵی ١٨٢٤ لەبهۆتسارت لەدایکبووە، و لەساڵی ١٩٠٢و لەشاری پاریس کۆچی دوایی کردووە.\nدۆمۆنتبان بە ناودراترین نووسەری ڕۆمانە میلیەکانی سەدەی١٩ هاتووەتەناسین،\nنووسەر خاوەنی کۆمەڵێک ڕۆمانی ترە، کەهەموویان باس لەتراجیدیامیلیەکانی ژیانی میلی مرۆڤەکان دەکەن،\n-دان پیانانی سەرگەردانێک\n-بازرگانی کۆیلەی سپی و چەندین بەرهەمیتری ناوازە.\nبەڵام ناودارترین و پڕفرۆشترینی ڕۆمانەکانی سەدەی ١٩ی نووسەر”ژنە نان فرۆشەکە”یه.کە یەکەم چاپی لەساڵی١٨٨٩لێ بەتەواوی لێ هاتە بڵاو کردنەوە دوای ئەوەی لەساڵی١٨٨٤ لەڕۆژنامەی”لۆبۆتی جۆڕنال” بەزینجیرەی و بەش بەشی لێ هاتبوو وەشان.\nژنە نان فرۆشەکە. ڕۆمانێکی کۆمەلایەتی- تراجیدیکەو بەرجەستەکەری ئازاری مرۆڤایەتییەو\nبۆ زۆرێک لە زمانەکانی جیهان هاتووەتە وەرگێڕان.\nتەوەری سەرەکی و بابەتی چیڕۆکی “ژنە نان فرۆشەکە”باس لەتراجیدیاو نەهامەتییەکانی مرۆڤایەتی و چەوسانەوەی یەکتری و کێشەی نێوان مرۆڤەکان دەکات.\nنوسەر ێیدا تیشک دەخاتەسەر لایەنێکی ڕەشی ژیان و دۆخێکی تراجیدیکی بوون و باس لەقۆزتنەوەی بێ هێزی مرۆڤ و ستەم لێکردنی دەکات لەلایان مرۆڤ و هاوڕەگەزی خۆیەوە،ئەو مرۆڤانەی دڵیان بووەتە بەردو هەستی ئینسانیان لەدەست داوەو هیچ بەزەییەک لەناخیاندا نەماوەو لەهەموو بەهاو مۆڕاڵێکی مرۆ دۆستی داماڵدراون.\nلەپاڵ چەمکەکانی دلسۆزی و قوربانی دان و کارو هەوڵدان .\nهەمو پارادۆکسەکانی تری وەک مردن – ژیان،\nدڵ پاکی – هەستی تۆڵەسەندنەوە،\nخۆشەویستی – ڕق\n-ڕەشبینی – ئومێد\n-هەژاری – دوڵەمەندی\n-حەقیقەت – خەیاڵ\nباس و تەواوکەری چیڕۆکەکانی ئەو شاکارەمەزنەی نووسەرن.لە ژنە نان فرۆشکەدا\nکۆمەلێک کارەکتەری سەرەکی ڕۆڵ دەگێڕن.\n-جیل لابرۆ: خاوەنی کارگە. کە دوای مردنی هاوسەرەکەی جان فۆریە، بەپاسەوانی بەردەم دەرگای کارگەکە لای خۆی دایدەمەزرێنێت، تابتوانێت بژێوی ژیانی خۆی و دوو منداڵە بێ باوکەکەی دابین بکات.\n-خاتوو جان فۆرتیێ: پاڵەوانی ڕۆمانەکە،ئەو ژنەی پیاوەکەی لە کارگەدا دەمرێت.\n-لوسی و جۆرج :هەردووک کچ و کوڕی فۆرتێ.\n-جاک جیرۆد:ئەو کارمەندەی کارگەکەو هاوڕێی هاسەرە کۆچکردووەکەی جان و ئەو کەسەی ژیانی جان فۆرتیە دەکاتە دۆزەخ وتومەتی بۆهەڵدەبەستێت و دەیخاتەزیندانەوە.\n-ماری : کچی پۆل هرمان،پۆل”جاک جیرۆد”\n-لوسیان :کوڕی جیل لابرۆ.کە دوایی دەکەوێتە داوی خۆشەویستی لۆسی کچی جان فۆرتیە.\n-ئیتیان: گەواهیدەڕی ڕاستی.\n-قەشە فلیکس لۆژییێ:قەشەی ئەو دێیەی خاتووژان فۆرتیێ کاتێک ڕادەکات ئەو داڵدەی دەداتماوەیەک.\nپوختەی چیڕۆکی”ژنە نان فرۆشەکە” باس لەنەهامەتی و ئازاری ژنێک”جان فۆرتیێ” دەکات.\nکە هاوسەرەکەی بەهۆی ڕوواوێکەوە لەو کارگەیەی تێیدا کاردەکات گیان لەدەست دەدات،\nمێژووی چیڕۆکەکە بۆ نیوەی دووەم لەسەدەی ١٩ی زایینی دەگەڕێتەوە.\nجان خاوەن دوو منداڵە،کوڕێک و کچێک، جۆرجی بچوک لەگەڵ لوسی شیرەخۆر،\nجان فۆرتێ لەهەمان ئەو کارگەیەی هاوسەرەکەی کاری تێدا دەکردو بەهۆی تەقینەوەی ئامێرێکەوە گیان لەدەست دەدات. کاردەکات، تاوەکو بتوانێت ڕووبەڕووی قورسایی ژیان ببێتەوەو تۆزێک لە نەهامەتییەکانی کەم کاتەوەو پاروە نانێک بۆ خێزانە بچوکەکەی مسۆگەربکات.\nوەلێ ئەفسووس جان فۆرتیێ، لەلایان بەڕێوەبەری کارگەکەوە،\nسەرەڕای نەهامەتی هەژاری و بێ هاوسەری و لە ئەستۆگرتنی دوو منداڵ و بەخێوکردنیان. تووشی نەهامەتی تر دەبێتەوە،\nدووای ئەوەی جاک جیرۆد دەیەوێت دۆخی هەژاری و ژیانی بقۆزێتەوەو فریوی بدات و وەک نێچیرێکی لاوازو بێ دەسەڵات بیخاتە داوی خۆیەوە، جاک داوای هاوسەرگیری لێدەکات، بەڵام جان ڕەتی دەکاتەوەو ئەو بەڵێنی بەهاوسەرەکەی داوە هەرگیز دوای ئەو ژیانی هاوسەرگیر پێک نەهێنێتەوەو دەست بەرداری دوو منداڵەکەی نەبێت.\nبۆیێ ئەوە دەبێتە هۆکاری لەدایکبوونی ڕقێکی زۆر لە دڵ و دەروونیدا. لەهەمبەر جان.\nجاک پیلانێکی نامرۆڤانە لەدژی جان دادەڕێژێت، خاوەنی کارگەکە “جیل لابرۆ” دەکوژێت و ئەو کارە قێزەونەی دەخاتە ئەستۆی ژان و دەیخاتەداوەو ڕادەستی پۆلیسی دەکات،و جان لەدادگادا بڕیاری زیندانی هەتاهەتایی بۆدەبڕێتەوەو کوڕەکەی جۆرج لای خۆشکی کاهینەکە”فیلیکس لۆژییێ” جێ دێڵێت و کچەکەیشی لوسی لەدێیەک لای ژانێکی شیردەرە،\nئیتر لەزیندان پێوەندی بە منداڵەکانیەوە دەپچڕێت و هیچ ئاگایەکی لێیان نامێنێت و هیچ لە بارەیانەوەنازانێت و لەناو چوار دیواری زینداندا. بەهۆی دابڕان لە منداڵەکانی و دیارنەمانی چارەنووسیان لەگەڵ دڵەڕاوکێ و خەم و فرمێسک و ئازار ڕۆژە دۆزەخیەکان بەڕێدەکات.\nئەو ڕۆژانەی هەر چرکەیەکیان بە قەد ساڵێک درێژە.\nجاک جارودی دوای ئەوە هەموو شتە بەنرخەکانی کارگەکە دەدزێت و،\nئیدی دەبێت کەسێکی زەنگین و ساماندارو ئەوەندەیتر لە نامرۆڤی و قۆزتنەوەی ژیانی خەڵک ڕوودەچێت و دەڕواتە ئەمریکاو ناوکەی خۆی لەجاک جیرۆدەوە بۆ”پۆل هرمان” دەگۆڕێت.\nدوو منداڵەکەی جان، و هەروەها منداڵەکەی جۆن لابرۆ خاوەنی کارگەکە،بەهۆی ئیفلاسی و نەمانی هیچ شتێکەوە\nدەیان نەهامەتی و ناخۆشی دەچێژن لەژیانیاندا تا گەورە دەبن،لەکۆتایی چیڕۆکەکەدا، جان بە لوسی و جۆرج شاد دەبێتەوەو جاک گارودیش بە سزای کارە هۆڤانەو قێزەونەکانی خۆی دەگات و کورد گوتەنی دەگات بە حەقی خۆیی و دان بە تاوانەکەی خۆی دادەنێت و دووای سێ مانگ لەگرتووخانەو بەرگە نەگرتنی دۆخی زیندان کۆتایی بەژیانی خۆی دێنێت و کچەکەشی توشی نەخۆشییەکی کوشندەدەبێت و دەمرێت،\nبەو شێوەیە کۆتایی بە چیڕۆکی ڕۆمانەکەدێت و لەکۆتایدا\nنوسەر دەیەوێت ئەوەمان پێ بڵێت ڕاستی هەرچەند بۆ ماوەیەکی زۆریش بێت بێ سەرو شوێن بکرێت و ون ببێت، دواجار هەر ئاشکرادەبێت و تای تەرازو بەلار ڕاستیدا دەشکێتەوەو هەر ڕاستی سەردەکەوێت.\nPrevious پەرستار.. سەلام عومەر\nNext سۆسیالیزاسیونى منداڵ تا پێش قۆناغى هەرزەکارى.. کاوە جەلال\nتیرەکان هەڵە ئاڕاستە ئەکرێن .. سامانی وەستا بەکر


ئه‌مریکا حوکمدانی بزاڤکارانی سوری سه‌رزه‌نشت ده‌کات\nوڵاته یه‌کگرتووه‌کانی ئه‌مریکا زیندانکردنی 12 بزاڤکاری سـوری لایه‌نگری دیموکراسی له لایه‌ن سـوریاوه سه‌رزه‌نشت کرد و ڕایگه‌یاند ئه‌و بڕیاره سه‌رکوتـکردنی مافه سه‌ره‌کیـیه‌کانی مرۆڤه له لایه‌ن ده‌سه‌ڵاتدارێتی سـوریاوه ئه‌و کاره‌ی ئه‌وه ده‌چه‌سـپـێـنێت.\nڕۆژی پـێنجشه‌ممه گوته‌بێژی کۆشـکی سـپی دانا پـێرینۆ به‌یانـنامه‌یه‌کی ده‌رکرد و تیایدا داوای له حکومه‌تی سـوریا کرد که ده‌سـتبه‌جێ ئه‌و بزاڤکارانه ئازادبکه‌ن له‌گه‌ڵ هه‌موو زیندانکراوانی دیکه‌ی سـیاسیدا.\nشـایانی باسه ڕۆژی چوارشه‌ممه دادگایه‌کی سـوریا له‌سه‌ر تاوانی سـیاسی ئه‌و بزاڤکارانه‌ی بۆ ماوه‌ی دوو سـاڵ و نیو سـزای زیندانی دان. سه‌ره‌تای ئه‌مسـاڵ ئه‌و 12 بزاڤکاره ده‌سـتگیرکران پاش ئاماده‌بوونی کۆبوونه‌وه‌یه‌کی هاوبه‌ندی ئۆپـۆزیسـیۆن.\nخانم پـێرینۆ گوتی نابێت ڕژێمی سـوریا چاوه‌ڕوانی ئه‌وه بکات که به‌ڕێزه‌وه ڕه‌فتاری له‌گه‌ڵدا بکرێت وه‌ک ئه‌ندامێـکی کۆمه‌ڵـگای نێونه‌ته‌وه‌یی له کاتێـکدا به شـێوه‌یه‌کی ڕێـکخراو مافی هاوڵاتیـیانی خۆی سه‌رکوت ده‌کات.\nله لای خۆیه‌وه ڕێـکخراوی چاودێری مافه‌کانی مرۆڤ بنکه له نیویۆرک ڕه‌خنه‌ی له‌و بڕیاره‌ی سـوریا گرت و گوتی ئه‌و بڕیاره دواترین به‌ڵـگه‌یه سـه‌باره‌ت به سه‌رکوتـکردنی سـوریا بۆ کۆمه‌ڵه ئۆپـۆزیسـیۆنه‌کان.


لە تورکیا پارتە ئۆپۆزیسیۆنەکان ئامادەن هاوکاریی حکومەت بکەن\n(هەواڵ كوردستان)- رووداو - هەولێر پارتە ئۆپۆزیسیۆنەکانی تورکیا ئامادەیی خۆیان پیشانداوە بۆ ئەوەی هاوکاریی حکومەت بکەن بەمەبەستی تێپەڕاندنی ئەو قەیرانەی ئەو وڵاتە تێیکەوتووە. كه‌مال كڵچدارئۆغڵو، سه‌رۆكی پارتی گه‌لی كۆماری پێشنیازێکی 13 خاڵی خستەڕوو و ئاماژەی بەوەدا ئەگەر حکومەت دەیەوێت بەسەر ئەم قەیرانەدا زاڵ بێت، پێویستە دەستبەجێ ئەم خاڵانە جێبەجێ بکات. بەڵام هەدەپە رایەگەیاندووە ئەوەی ئێستا روو دەدات قەیرانێکی سیاسییە نەک ئابووری.پارتەکانی ئۆپۆزیسیۆن لە تورکیا وێڕای ئەوەی له‌باره‌ی گرژی په‌یوه‌ندییه‌كانی توركیا و ئه‌مریكا و دابه‌زینی به‌های لیره‌ی توركی به‌رامبه‌ر دراوه بیانییه‌كان ره‌خنه‌ی تووند ئاراسته‌ی ده‌سه‌ڵات دەگرن، لە هەمانکاتدا پشتگیری خۆیان دەدەبڕن و پێشنیازەکانی خۆیان دەخەڕوو و دەڵێن ئامادەن پێکەوە کاربکەن بۆ تێپەڕاندنی ئەم قەیرانە. كه‌مال كڵچدارئۆغڵو سه‌رۆكی جەهەپە دەڵێت: "پێویستە یاساکان و ئەو بڕیارانەی جێبەجێدەکرێن و دەستوور بگۆڕدرێن.\nلە تورکیادا مسۆگەر دەبێت ستانداردەکانی دیموکراسی بەرزبکرێنەوە.\nئەوەش لەڕێگەی دەسەڵاتی یاسادانانەوە ئەنجام دەدرێت.\nهەردوو دەسەڵات بۆ دەرچوونی تورکیا لەم قەیرانە پێویستە دەستبخانە نێو دەستی یەکدی و پێکەوە کاربکات، پشتگیری تەواو دەدەین بە هەرگۆڕانکارییەکی یاسایی کە لەم چوارچێوەیەدا ئەنجامبدرێت". مەرال ئاکشەنەر، سەرۆکی گشتیی ئیی پارتی لە دووەمین کۆنگرەی نائاسایی پارتەکەی لە ئەنقەرە رەخنەی تووندی لە دەسەڵات گرت و لە هەمان کاتدا ئاماژەی بەوەدا کە هەموویان لە نێو یەک بەلەمدان ئەویش کۆماری تورکیایە و لەسەر ناوی وڵات و میللەت پشتگیری لە حکومەتی کۆماری تورکیا دەکەن. تەمەل کارامۆڵڵائۆغڵو، سەرۆکی گشتی پارتی سەعادەتیش لە کۆنفرانسێکی رۆژنامەڤانیدا داوای لە رەجەت تەیب ئەردۆغان سەرۆکۆماری تورکیا کرد بەبەشداری سەرۆکی گشتی سەرجەم پارت سیاسییەکانی تورکیا "کۆبوونەوەی قەیرانی بەپەلە" ببەستێت.پارتی بزووتنەوەی میللی-مەهەپە کە لە هەڵبژاردنە گشتییەکانی 24ـی حوزەیران هاوپەیمانی جمهووری لەگەڵ ئاکپارتی پێکهێنابوو، پارتی یەکێتی گەورە-بەبەپە کە لەسەر لیستی ئاکپارتی بەشداری لە هەڵبژاردنەکاندا کرد، پشتیگیری تەواوی خۆیان بۆ ئەردۆغان راگەیاندووە و ئاماژەی بەوە دەدەن کە تورکیا وڵاتێک نییە بە ئابڵۆقەی ئابووری تێکبشکێت. هەرچی پارتی دیموکراتی گەلان - هەدەپەیە لە راگەیێندراوێکدا ئاماژەی بەوەداوە کە ئەم قەیرانە تەنیا قەیرانێكی ئابووری نییە، لە هەمانکاتدا قەیرانێكی سیاسییە، دەسەڵات سەرچاوەی قەیرانە، بۆیە ناتوانێت چارەسەری بکات. پێداچوونەوە؛ راوچی حەسەن


دوو باوەشی میهرەبان بۆ ئاژەڵانی سەرشەقام\nسلێمانی/ كانونی دووه‌م/ ئاوات ده‌ریا یه‌كێك له‌و ئاژه‌ڵانه‌ی له باوه‌ش گرتووه كه له ماڵه‌كه‌یدا به‌خێویانده‌كات. وێنە؛ نارین ڕۆسته‌م.\nسیسی چیتر لە كۆڵان بەردباران ناكرێت‌و ئازار ناچێژێت، ئێستا لە ماڵی خانمێكی میهرەباندا یاریی دەكات‌و دەخەوێت.\nپیشیلەیەكی گورج‌و گۆڵە، ئەوكاتەی تەمەنی بوو بە سێ هەفتە ئیتر كۆتایی بە نەهامەتییەكانی هات، برسێتیی‌و ئازاردانی لەبیركردو بوو بە ئەندامێكی نوێی ماڵی ئاوات دەریا لە سلێمانی.\n"سیسی ئەندامێكی تازەی خێزانەكەمانە بە یارییەكانی سەرساممان دەكات‌و خۆشماندەوێت"، ئاوات دەریا (28 ساڵ) بەمشێوەیە دەستیكرد بە گێڕانەوەی چیرۆكی بەخێوكردنی دەیان پشیلەو سەگ لە ماڵەكەیدا.\nئاوات وتی "ئەم پشیلەیە ئەوكاتەی لە كۆڵان هەڵمگرتەوە تەمەنی تەنیا سێ هەفتە بوو، نەخۆش بوو بردم بۆ لای پزیشك‌و چارەسەرم بۆ وەر‌گرت، ئێمە خۆشماندەوێت."\nئاوات لە ماڵەكەیدا شوێنێكی تایبەتی بۆ نزیكەی 20 پشیلەو سەگ كردۆتەوە كە پێشتر لە كۆڵان‌و سەر شۆستەكانی ناو شار، یان لە دەرەوەی شار بێ خاوەن بون.\n"دەبێت ئێمە بەزەییمان هەبێت، ئەم سەگ‌و پشیلانە بپارێزین، لە وڵاتانی دەرەوە پارەیەكی زۆریان تیا سەرفدەكەن با ئێمەش خۆشەویستیمان بۆیان هەبێت"، ئاوات وای وت.\nسلێمانی/ كانونی دووه‌م/ به‌شێك له‌و ئاژه‌ڵانه‌ی فریشته نه‌جات له ماڵه‌كه‌یدا به‌خێویان ده‌كات و جێی بۆ كردونه‌ته‌وه. وێنە؛ نارین ڕۆسته‌م.\nفریشتە نەجات (37 ساڵ) خاتونێكی تری شاری سلێمانییە‌و هەشت ساڵە وەك ئاوات خۆبەخشانە كار بۆ پاراستنی ئاژەڵانی كۆڵان دەكات.\nكاتێك لە دەرگای ماڵی فریشتە دەچیتە ژورەوە، دەیان سەگ‌و پشیلە دەبینیت، فریشتەش لە نێویاندایەو خواردنیان پێدەدات‌و دەست بەسەریاندا دەهێنێت.\nلە هەرێمی كوردستان‌و شارەكانی تری عێراق، ڕۆژانە سەگ‌و پشیلەی سەرشەقام دەبنە قوربانی‌و ناپارێزرێن، ئەمەش وای لە ئاوات‌و فریشتە كردوە بەپێی توانای خۆیان هەندێكیان بپارێزن‌و داواش لە هاوڵاتیان دەكەن بەشێوازی جۆراوجۆر هەمان ڕێگە بگرنەبەر.\nلوقمان شێروانی، وتەبێژی دەستەی ژینگەی هەرێم دەڵێت، بەپێی ڕێنماییەكانی ژمارە یەكی ساڵی 2016ی دەستەكەیان، ئەو كەسانە سزادەدرێن كە ئازاری ئەو گیانلەبەرانە دەدەن، داواشیكرد ئەو كەسانە پاداشت بكرێن كە ئاژەڵەكانی كۆڵان دەبەنە ماڵەوەو چاودێرییان دەكەن.\nشێروانی وتی "بەڵام لێرە كلتور ڕێگرە لە بەخێوكردنی ئەو ئاژەڵانە بە تایبەت بۆ ئەو كەسانەی ماڵەكانیان لە نێو شاردایە."\nسلێمانی/ كانونی دووه‌م/ ئاوات ده‌ریا له نێو ئه‌و ئاژه‌ڵانه‌ی كه له ماڵه‌كه‌یدا ده‌یانپارێزێت. وێنە؛ نارین ڕۆسته‌م.\nبەڵام هەرچۆنێك بێت، بەشێك لە خێزانەكان گرنگی بەو جۆرە ئاژەڵانە دەدەن‌و بەخێویان دەكەن، بۆ ئەو مەبەستەش هەندێكیان سەردانی نۆڕینگەكانی تایبەت بە ئاژەڵان دەكەن.\nسەروەت نەجمەدین، ماوەی دوو ساڵە خوێندنی پەرستاری تەواوكردوەو ئێستا لە یەكێك لە بازاڕەكانی شاری هەولێر نۆڕینگەیەكی تایبەتی بۆ چارەسەركردنی نەخۆشییەكانی ئاژەڵان داناوە، بە (كەركوك ناو)ی وت"ئەوانەی بۆ وەرگرتنی چارسەری پشیلەو سەگی كۆڵان دێنە لامان ژمارەیان زۆر كەمە، بەشی زۆری ئەوانەی دێن ئاژەڵەكانیان لە سەرەمەرگدان."\nداوایكرد ئەوانەی ئەو ئاژەڵانە بەخێودەكەن، گرنگی بە پاكوخاوێنی ئاژەڵەكانیان بدەن بەتایبەت بەكارهێنانی شامپۆ و كەرەستەكانی تیماركردن.\nبەڵام فریشتە نەجات ڕەخنەی هەیەو دەڵێت"كێشەكە ئەوەیە میدیاش وەك پێویست گرنگی بە ژیانی ئەو جۆرە ئاژەڵانە نادات، بۆیە هیچ لامان سەیر نییە ڕۆژانە بەدیار لاشەی چەندان ئاژەڵەوە تێپەڕبین‌و هیچ نەڵێین."\nقوربانیانی فاڵ و جادوو؛ چیرۆكی ئەوانەی گیرفانیان بەتاڵ كرد و هیچیان دەستنەكەوت\nئاراس دوو ساڵ بەڕێی فاڵچی و ساحیرەكانەوە بوو، هەرجارە و بەبڕە پارەیەكی زۆر، ئومێدی گەڕانەوەی خۆشەویستەكەی پێدەدرا، بەڵام...


Ozhin nawzad w kamal gulchin 2019 ئۆژین نەوزاد و کەمال گوڵچین\nلەگەڵ زێن خۆشترین ماپی خلیسکێنەمان کرد! kurd fortnite\nخۆشترین ڤڵۆگی ئەمساڵ لەگەڵ یوتوبەران - Kurdish Vlog\nلەگەڵ هۆزان ? ڕیئاکشن بۆ ڤیدیۆکانی تیک تۆک ? برمە ئەپ ?? KURDISH TIK TOK REACTION\nزۆر تایبەتە.. ببینن سۆزان کەمال چ گۆرانییەکی وت


crusher hammer rotor - Alveera Machinery\nhammer crushermill machine doublerotor hammer crusher\nWorking Principle In the limestone hammer crusher machine, the motor drives the rotor to rotate at a high speed through the belt, and on the rotor there are series of hammers\nrotor of impact crusher flat hammer features The crusher is equipped with a heavy-duty fixed hammer rotor, … there is a screening plate under the rotor … hammer mill manufacturers. double equipment company … Hammermill – Bliss Industries outside of the rotor, this decreases wear on the outside rotor plates and hammers. …